Manossa mon ako-lako segghut loppa bakto. Setiya bannya' kalakowan dhaddhi hal se lombra da' ka sakabbhinna oreng. tape manossa bhuto bakto kaangghuy istirahat otaba ambu lesso maelang berra'en odi' hehe. Engko' biyasana mon bada bakto ta' eyangghuy aghabay te anga' ecampor susu. pas esellae maso roko' ongghu rassa lesso e bhadhan ban pekkeran acora' dhuli elang. salaen jiya kadhang maca buku careta, maca Pokeddhan, otaba nyare berta lebat fesbuk. Keng mon la sengka alako apa paleng ghun amaen hp ghan re-saare ta' bu-ambu. mangkana mon pas agalajar otaba jar-kalenjar abak jhau tako' kalagghu'en ghi' alako pas ta' bisa profesional. dhaddhi ya amaen hp.


Kakakan se segghut bannya’ oreng tao neng Madhura areya sate. Sate dhaddhi kakanan se bannya’ ejhuwal neng bannya’ kennengngan. Neng Madhurana dhibi’ reng jhuwal sate areya kabannya’an dari lowar Madhura. Banne reng Madhurana dhibi’. Reng Madhurana dhibi’ biyasana ajhuwal neng lowar Madhura. Bada se ajhuwal neng Sorbhaja. Poko’en bannya’ neng bannya’ kennengngan. Banne ghun neng Madhura. Sate bisa dari cem-macemma dhadghing. Bada se dari dhaghingnga belong, sape, ajam, embe’, ban en-laenna. Sate biyasana ekakan bi’ kacang se epaalos. Bisa keya mon ekakan bi’ nase’ otaba lontong. Macemma sate bhai bannya’ keya macemma. Bada sate lala’ se okoran dhadghingnga kene’. Kake bisa melle neng Niaga, Mekkasan. Bannya’ reng jhuwal sate se kabannya’an dari oreng lowar Madhura se ajhuwal. Damma tayya reng Madhurana


Samangken tv ban radio neka pagghun tettep eksis neng kalangan masyarakat makeh la perkembangan jhaman la ampon maju. Teknologi samangken la ampon eperbaruin saenggha reng oreng lok parlo repot kadhi lambah' pole manabi nyare sinyal kodhu alat dhu'lat ka saleberrah. Samangken neka tv la ampon e akses sareng digital ban benne ngangghuy analog pole. Radio samangken jughan lebbhi maju ghabay kaom de ngodennah se ngesse'en radio ban sala settong radio se bhagus neng Bandung neka badha Ardan radio. Ajyah bhagus sarah tonto nannah tor pangessennah neka kreativ sarah. bannyak kolaborasi tor hal-hal se anyar hasel kreativitassah naka kanak ngodeh samangken.


Peraoh ariyah kapal se okorannah lebih kennek, bentuk'en lanjeng ben runcing tajem neng ujungah. Mon tenganah peraoh riyah lebar  ben peraoh riyah bentuk neng delemmah lebbi cekung Peraoh riyah egunaagih gebey nyebreng ngelebete aeng tasek, songai, danau otabe rawa. Osok'en peraoh riyah mon etumpak'en oreng bisa esseh sampe lemak oreng. Peraoh kiyah biasa egebey oreng nyareh jhukok. Peraoh se gebey nyareh jhukok biasanah le elengkapin ben jaring gebey meghek jhukok. Peraoh riyah bedeh se ajhelennah nagghin e dayung bedeh pole se le ngangghuy messin.. Peraoh riyah egebey deri kajuh, bedeh empak macem kajuh se biasa egebey pearoh ariyah kejuh besseh, kajuh kandole, kajuh bikti ben kajuh jeteh.


Virtual Reality biyasana eyangghuy bi' tentara ban bannya' oreng laenna ghabay bharang lateyan. VR ajiya biyasana lakar ekamaen bi' na'-kana' se dhujan maen game. Mon game biyasa arowa kan ngangghuy ce'-pece' ban laenna. Neng VR ajiya, oreng matana etotope VR pas bisa ajhelling otaba padana maen langsong neng dalemma. Arowa bisa maghuli bhadhanna dhibi' mon amaen rang-perrangan otaba ju-tinjuwan. VR ajiya eghabay alat simulasi bi' tentara ajiya. Tape neng VR pagghun ta' bisa magharassa langsong maske dalem kabada'an ajhelling. Tape alat ajiya bannya' eyangghuy bi' na'-kana' neng lowar negghara. Polana alat maen jiya arghana larang ban mon sak-rosaghan, neng Indonesia dhibi' ghita' bannya' bada oreng se bisa amecce'.


Ayah ben sobbu bhejeng sobbu ning Masjid mor pote. Biasanah ayah mangkat pas adzhen sobbu nompak sapedah motor. Polanah mos sobbu ghik seppeh ben tadek polisi, biasanah ayah tak anghuy helm. Bhejeng sobbbu ning masjid mor pote riyah polanah tak kabhuruh ben nyantai. Samarena a bhejeng biasanah ghik bedeh ceramah sakejhek dheri ustad sebedeh ning pondhuk. Ning sabellanah masjid riyah bedeh pondhuk kennegan sntreh ngajih, dhedih benyak ustad se aghentian ngimamin ben aberiik ceramah ning masjid riyah. Samarenah bhejeng ben cermah, ayah biasanah mole pole ka roma nompak sapedah motor. Sadhepaken ka roma, ayah biasanah nyepper ka pom bensin ghebey ngesseh bensin. Bektoh sobbu riyah biasanah tak benyak antrean oreng ngeseh bensin.


Arya se dheri Kalimantan koddhu entar ka Jakarta ghebey dheteng dhe' undangan kantor. Kennnegan Arya alakoh a ghebey Rapat Tahunan ning Jakarta samingguh. Arya mangkat areh senin tangghel 4 nompak pesawat. Mangkat pokol 7 ben dhepak pokol 9. Ghen depak Jakarta, Arya e koni'eh moso oreng kantor aghuy mobil kantor. Arya pas e anter ka Hotel Borobudur neng sedhhi'en Lapangan Banteng, jakarta Pusat. Ning Hotel Borobudur Arya sekamar moso kancanah dheri daerah laen. Arya nginep ning hotel bintang 5 seemajherin Kantor. Kantorrah Arya kiyah ngadaaghi Rapat Tahunan ning Hotel Borobuder, dedhi arya nyaman ajhelen sokoh dheri kamar dhek ballroom kennengan rapat. Mon teppak adhek kegiatan, Arya ben sakancaan len-jhelenan ning sekitar Hotel.


Samarena engko' andi' hape Sony, engko' melle hape Nokia N70. Hape jiya melle polana engko' bhusen negghu' hape Sony. Hape Sonyna engko' ejhuwwal polana bada se rosak keya neng ce'-pece'en. Pas ta' bisa mece' ka baba ban ka attas. Hape Nokia N70, engko' melle ghi' argha 250. Ajiya bhai la cora' larang. Bidha bi' seteya jha' arghana hape areya ghan sajuta'an lebbi. Ban pole bakto jiya, N70 areya la padana bi' hape layar seddhing. Kaca se bisa eseddhing ban aghuli noro' patona tanang se nyeddhing. Mare ngobu N70, engko' melle pole Nokia N73. Bakto jiya neng N70 ban N73 lakar bada kamera ada'en. Marena andi' hape jiya, sampe' seteya pas bannya' kalowar hape anyar se lebbi ganteng dari hape lamba'. Banne ghun hape, tape applikasi pada kalowar bannya' seteya.Ghi' dari jhaman SMS, BBM, sampe' Whatsapp se bisa aghuna akabhar ka oreng laen.


Lamba’ koca’en bada Rato neng Daha se anyama Kertamerta. Andi’ duwa’ ana’ bine’. Gandra Kirana ban Dewi Galuh. Neng settong bakto, Pangeran Inu Kertapati dateng ka istana ghabay alamar Gandra Kirana. Dewi Galuh se neng-enneng andi’ rassa keya ka Pangeran pas terro manyeggha’a Candra Kirana dari istana lebat dhukon. Candra Kirana efitna ban epakalowar dari istana. Bi’ dhukon, Candra Kirana eyoba dhaddhi Cangcang. Koca’en dhukonna, bhastona elang mon jiya atemmo bi’ Raden Inu Kertapati. Pangeran terros nyare badana oreng se ekaterro jiya. Dhibi’en partaja jha’ Candra Kirana reya ghita’ mate. Aherra, reng kaduwwa’ jiya tatemmo. Candra Kirana abali ka asalla pas abali ka istana ban acareta kadhaddhiyan bhenderra ka Ratona. Ghanteyan Dewi Galuh se aburu ka alas.


Ghik engak neng pekkerannah kita pemaen bal Denmark Christian Eriksen se kolaps neng tengnga lapangan bal. Atlet jiah ghik untung cepet e tolongen ben selamet deri maut. Ghik engak deemmah masyarakat e ghebey ngejjhit bik matenah aktor Adjie Massaid se adek omorrah e lapangan futsal? Deiyyeh kiah bik pelawak Basuki ben benyamin Sueb, ben Ricky Yacob kiah ngalamen hal se padeh. Ben terakher jiah bedeh pemaen bulu tangkis Markis Kido se nemonen ajallah e lapangan pede polanah serangan jantung. Sala sittong cara ngejegeh kesehatan jantung jiah lebet rutin olahraga. Keng kita kodhu merhatiaghi ben pagghun tengateh kiah ben make le teppak apede.


Benyak oreng se matadek bekto luanggah bik berkebun. Maskeh oreng ning kottah se tak andik tana benyak bisa berkebun angghuy metode hidroponik. Separloh e lakonik dhe'adhe'en riyah nyiapaghi alat ben bahan se ekabhuto engak bibit, kennnegan semai, paralon ben bedhenah aing. Sekaduwe' pas lobangih pipa paralon. Pas totop ujung paralon makle aing a gennang. Ka tellok pas esseh aing e dhelem paralon. Ka empak pas pamasok sayoran ka dhelem gellas plastik dhe' lobeng paralon. Se terakhir pas cek volume aing teros. Metode riyah tak benyak butoh aing, tapeh akar taneman tak olle sampek tak kabhegien aing. Dheddih aing koddhu terros a gennang.


Andi' te ban jherruk peccel jhajhan se sehat ban ta' kalowar pesse bannya' bisa ekaghabay dhibi' e roama ta' lowang bensin apa pole bensin larang. Aghabay Te Jherruk Peccel se seggher. salaen seggher bisa masehat ka bhadhan. eyenom anga' kaangghuy makenne' tabu' se pending otaba cellem ma'le enga' ngenom enoman setiyaan. abhandha te eceran maso jherruk peccel settong bisa ekaghabay lebbi dari dukale. sala la sehat rassana nyaman bisa ajaga berra'en bhadhan pole ban bisa ajaga kasehadhanna bhadhan. mon e Fe-kafe biasana anyama lomon tea, tape mon aghabay Te Jherruk Peccel rassana pada maso se e kafe. bahanna ghampang ekaolle ban ta' larang.


Kelenteng, Miao; kelenteng umuma eghunaaghi kaangghuy kennengngan asambhajang otaba ibada maso kabannya'an oreng Tionghoa (Buddha, Khonghucu ban Tao) saenggha dhang-kadhang kita malarat abhidahaaghi dimma mereka se noro' aghama Buddha Mahayana, Khonghucu otaba Tao. Nangeng mon kita la lebbi jhau, bada tandha se abhidahaaghi dari katello gheddhung kennengngan ibada bang-sebang para oreng se negghu' aghama kasebbhut ya areya dari nyama kelenteng kasebbhut ban jhughan para Dewa-dewi se bada dalem gheddhung Kelenteng kasebbhut. Keng umumma gheddhung Kelenteng biyasana abhangon arsitektur khas Tiongkok, contona biyasana bada okeran Nagha otaba Liong e bagiyan attas ata' otaba pangpang otaba pelarra ,bada lukisan Qilin (Hokkian:Kilien)- keban se eyangghep socce, akadhi rusa, kole'en asesse' abarna bhiru daun kaemmasan, atandu' nongghal. Keban socce reya toman kalowar e bakto para' bhabharra Khonghucu otaba Kongzi ban mate polana Pangeran Lu Ai Gong dalem parbhuruwanna se nandhai kadhaddhiyan sabellun wafatdha Khonghucu.


Tellok taon segelunnah, engkok entar ngelencer dhek Bali rombongan bereng tang kancah numpak bis. Engkok bik cah-kancah cek sennengah entar dek Bali, margenah jiyah pertama kalinah engkok entar dek kassah. Depak dek Bali bektoh jiyah le malem, aherra engkok langsung tedung neng sala settong hotel se mareh epessen edhissah. Gulaggunah san tangeh, engkok langsung abhejheng sobbu bik mandih pas entar negguh mataareh dek pantai semmak'en hotel. Negguh mataareh sambih maen aeng bik paser dek tasek lakar cek leburrah mon bereng kancah. Teppak dek pantai jiyah, lok loppaen foto sakancaan gebey nang-kenangan. Selaen dek pantai, engkok kiyah nyepper dek Joglo Bali melleh le-olle gebey oreng roma.


Nassoen jiyah lakar sepat manossah se pasteh bedeh se lok beccek, ngambulen jiyah jughen sepat manossah  se margenah pangeterronah lok kecapai. Oreng nasso bisa margenah polanah bejik dek oreng laen otabe epekala bik tim laben. Tapeh se paleng penteng jiyah merrik seporah dek oreng se salah jiyah. Polanah nyamanah oreng amaen  oreng alen oatebh laben olahraga apabein riyah cek kodunah tengateh. oreng kadeng bisa amaen licik makle mennag,caranah bisa ngebey labu laben otabe nendang laben se ngebey laben jiyah labu lok bisa gerak otabeh lokah. Mangkanah tengateh riyah lakar cek perlonah, kabbhi kodhu esiapagih makle ngehindarin hal jubek se lok terro kededdhiyen.


Sapa se ta` senneng mun amassak bisa cepet ben ta` emok ghellu, otamana mun angghuy panci presto ghebey ngella dhaghing. Panci se e ghebey khusus urusan padhaghingan. Mun alpo` oreng ye ta` parlo emok aghunaaghi cara tradisional ngangghuy daun kates otabe bubuk pengempukna dhaghing. Cokop angghuy panci presto ben dentek kera-kera 30 menit, dhaghing se la epalappae la alpo`. Jhe` loppa aeng se eangghuy kodhu cokop sesuai ben takaranna, pas bannya`na aeng ye pa sesuai kiya. Mun alebihi batas, bisa leddhu` dhaghing ben kuahna ngolpa kaluar pas prestona rosal polana muatanna ta` sesuai. Bede lebbih ben korangnga bhan sabbhan pakakas dapor mun ngangghuyye ta` pade bi` petunjukna.


Teppak macah buku ceretah nabi-nabi Wildan lebur dek kisanah Nabi Yusuf. Nabi Yusuf riyah termasok kiyah Rasul se eangkat Allah. Yusuf riyah anak'en Nabi Yakub ben andik tretan bennyak, se edimmah tretannah bedeh se lok pateh lebur ben sennneg dek Yusuf riyah. Trentannah jiyah lok sennneg dek Yusuf margenah Ysuf riyah paleng ekesayang bik bapak'en ben pelak ben orengah lakar genteng. Teppak macah ceretanah Nabi Yusuf riyah, Wildan pas engak dek salah settong sorah neng Al-Qur'an se nyamah ben judul sorah jiyah padeh Yusuf. Aherrah, WIldan pas mukkak Qur'an pas mecah arteh deri begiyen sorah jiyah, ternyata bender se ebecah Wildan neng buku ceretah padeh bik essenah ayat Al-Qur'an ajiyah se nyeretaen kaodik'an Nabi Yusuf.


Se paleng maghabay kulah semmoh ressem ka ramah engghi ka'dhinto nyempen alat alat tajhem jeh atompok neng roma ban badha jughan kancannah epon se melleh kerres ka'dhinto melannah kerres jareya badha aura aura positif dah. Kulah ghi' mekker, manabi aobu kerres otaba bharang se tajhem laennah ghi tak anapah, seng penteng lok mosrek bein dhari aghama. Lok Madaddhi bharang ka'dhinto se bisa ngaobha ka odhi'an otaba bisa napah bein tor ghaduwan hal se ghoib. Lok penapah manabih Keng daddhi barang antik tor e sempen ghabay pajangan jyah sah sah bein. Kalaban se lok sah jareah madaddhi bharang se lok odhik padaddhi bhareng se epoji lebbhi dhari sakobesannah. Nah, ariah se tak ekesenenge sareng kulah.


E Madureh cek benyak eng hewen haselleh tasek. Salah settongah bedeh peteng, birsa, jhukok, lorjuk, odeng, ben ghik benyak pole. Oreng Madureh biasanah aola kakanan derih tasek riah a cem-macem. Seumpama lorjuk, bedeh se e kakebey nang-ghinang, krepek, tomis lorjuk, ben kuah lorjuk. Selaen nikah, bedeh se ekagebey kakanan se esebut campor lorjuk. Oreng Madureh cek sennengah dek salah settong hasil tasek riah. Lorjuk riyah salah setong hewan tasek derih bengsah kerang. Mun bik oreng jebeh e kocak kerang bambu. Rassanah se lemak mededdhi aghi lorjuk bisa e kakebey cem-macem campuran kakanan. Panikah salah settong kakanan se ekagebey derih lorjuk.


Mara mun akanca palebur ka kancana, jhe` meleh kanca panengnga penterra, soghina, raddhin otabe gantengnga. Akanca ben sapa bhai ta` mandhang dari dimma keluargana. Mun jhube` ye sabisana ajhag ka odi` se lebbih bhagus. Ben kiya mun la abe`na bhagus dalem arte ta` cem macem ye jhe` noro` kanca se kalakoanna jhube`. Kanca riya panengnga bhakal nentuaghi beremma masa depanna abe` dhibi`. Mun salah meleh kanca se akrab, ye bisa bhai bhakal salah jhalan, kecuali abe` kuat imanna ben niat ngajhak ka jhalan se bhender. Mun ghampang terpengaruh, abe` kodhu endi` oreng se jhauh lebbih kuat se bisa maenga` ka abe`, apa ye se elakoni salah otabe bhender.


Bakto dhaddhi katowa Badan Eksekutif Mahasiswa (BEM) FKIP Unira ngajhak ca-kanca ban anggota ka Coban Rais neng Malang. Ongghu kennengnganna cellep ban ta' nobughi. Keng mon terro dapa'a ka aeng toronna kodhu enda' lesso ban lebat e jhalan se enga' alas. Engko' sakanca'an rakera 30 18 oreng se bisa dapa' ka aeng toron coma ka sapolo. Ballu'en ta' enda' bada se lakar ta' mangkat sakale, bada se abali ghanbtengnga, ban bada se para' dapa'a mala ambu polana ta' kowat. Keng mon terro kobassaa lakar kodhu enda' nyangsara. Arassaaghi aeng toron se santa' ban angen arbhes maso aeng, apa pole sakabbhinna ekalenglenge ka'-bhungkaan se daunna bacca. Coban Rais reya kennengngan se endha sara. terro abaliya pole mon andi' bakto. pola paghi' bisa abhareng ana' ban bine'.


Manabi reng tuah lambannah jareya lakar la paleng sennenga manabi a dhagang. A dhagang daddhi sala settong ngaes rejekkeh se e ka'dimmah hal jareya lok toman e pele sareng pan ponapan nak kanak ngodeh samangken. Kabannya'an nak kanak ngodeh setyah jareya rajehnsarah gengsinah, saenggha hal paneka lok maghabay sadhajana jareya bisa oneng carannah a dhagang. Lakoh se paleng bisa pongghaba ban bisa e kalakoh neng man kamman jareya a wirausaha jareya. Lakar la ngalateh mental ongghu jha' man Toman sampeyan. Kadhang bisa olle obtong rajeh, mandheng jughan bisa rughi duh cek saennah se maghabay sampeyan bisa bangkrut. Melanah dhari jareya sampeyan kodhu pateggher jaruah ban a mental bhaja.


Bannyak ide se sampeyan kodhu onenge manabi terro melleah ban a dhagang neng roma bein. kalakoan neka tantonnah maghabay sampeyan bisa ghaduwan pengaselan se eka'dhimmah jyah daddhi pemasoghenna sampeyan makeh dhari roma bisaos. Sampeyan cokop manfaat aghin kabadha'an neng romannah bhein. Bedeh apah bhein se sampeyan ghaduwen ghi laksana aghin kalabhan dhari paneka sampeyan bisa olle idennah. Misallah keng ghaduwan sosis, ghi toreh ngebey inovasi se anyar kadhinapah hal jareya bisa daddhi olaan se bisa menarek peratean manossah ban sampeyan bisa daddhi ngajhalane bisnis neng roma. Kalakoan jareya lok coma bhagian kakana bisaos, namong manabi sampeyan terro nyuellah kodhung otaba klambih jughan bisa sarah.


Depak ning roma, nino maghi tomat se la ebellih ka bininah. Bininah posang kiyah, mak se esambih tomat nik-kinik enggak anggor. Bininah pas googling nyareh penjelasan se e belling Nino riyah tomat apah. Pas taoh bininah mon se e belling nino riyah nyamanah tomat cherry. Tomat chery biasah e kakan langsung ghebey cemmilan otabeh bisa e kasayor kiyah tapi biasanah e kakan so salad. POlanah la kadong e bellinh, akhirrah bininah nino a massak tomis kangkong anghyu tomat cherry jeriyah. Karenah tomat so bininah e kakan biasah polanah nyaman maskeh tak e massak ghellun. Saminggu kaa dhek, bekto bininah ka pasar dhibik pas melleh pole tomat chery riyah.


Sebagai pengguna internet, kita kabbhi mesteh andik data pribadi se kita rahasiaaghi ben lok endek bhucor. Keng faktanah bennyak kasus data bhucor se kejadien ben nyerang bennyak pihak, molaen deri instansi pemerintah, BUMN, sampe perusahaan swasta. Ajiah benne hal se lok penting polanah data pribadi kita bisa e angghuy bik pihak se lok bertanggungjawab ghebey ngelakonen tindakan se ngerogiaghi kita. Misallah ngalak pesse deri rekening bank, ngerem spam, otabeh sampe ngaruhaghi reputasinah kita. Maka deri jiah engkok nyaranaghi kita kabbhi ghebey memperhatiaghi ben nanggulangi bhucorrah data pribadi. Hal se bisa kita lakonen jiah sadar jhek bhucorrah data bisa merrik anceman bahaya ghebey kita. Sadar soal jiah bhein sittong langkah se parloh.


Acocok tanam ye riya cara oreng nanem ben budidayaaghi taneman. Bisa aropa taneman se e tanem neng pot otabe taneyan langsung. Biasana kalakoan riya bannya`na bede neng dhisaan panengnga gi` bannya` lahan kosong se bisa e tanemi ka bhungkaan otabe taneman cem macem. Acocok tanam riya tergantung macemma taneman apa se e tanem. Bede taneman se cocok neng dataran tengghi ben bede pole se cocokka pera` neng dataran babah. Lalakon enga` riya aslina nyaman, tape mun reng kotta biasana korang minat, e angghep kalakoan se ghebey oreng babah, padahal mun tade oreng se nanem, teros sapa pole se bisa nyetok sembako enga` bherras, jhaghung, sayur bi` wa` buwaan.


Ketab socce aghama Hindu reya aslinna bannya' keng eyangghep bhungkana otaba nyamana ketab weda, ketab reya aghuna salanjhangnga jhaman mongghu oreng se parcaja ka ketab reya. Molae dari jhaman manussa prasejarah kantos jhaman modern. Ketab reya aesse pangarteyan bab Allah ban alam semesta se patot kalaban kabada'an akal manossa. Menorot Drs. I Wayan Midastra, ban ca-kancana. dalem buku Widya Dharma Agama Hindu kaangghuy SMP, Weda esebbhut kalaban Apourucyam. Sabab, ketab succe reya ta' esoson otaba etata manossa, nangeng etarema maso rengng-oreng socce. Manabi oreng andi' aghama biyasana ta' kera tao kalaban ketabbha aghama laen polana tako' murtad ban kalowar dari aghamana.


Bedeh bennyak aplikasi se bisa e download ghebey amaen sudoku. Caranah kiah bennyak selebereh neng Google keng kareh nyareh ben mecah, pokok jhek pemales ben kodhu endek ajher, Ajjhenah amaen riah cek ghempangan ben ariah benne en maenan matematika se kodhu mitong. Ariah tojjhunah ghebey ngasah otak ben amaen logika, tebhenah benne tong bitongan se akadik e kepekkeren oreng. Teppak amaen kiah hedeh bisa ngajhek kancanah hedeh ghebey aduel. Mangkanah ayo dhulih hedeh langsung coba amaen sudoku bhereng cah kancanah hedeh. Hedeh bisa nge - download permainan riah neng Google Play Store mon Android otabeh neng Apple Store mon iOS.


Seteya pole osom oreng ajhuwalan kalambhi bekkas. Kalambhi babebo koca'en na' kana'. Kalambhi jiya biyasana epadateng dari lowar negghara. Kalambhi se andi' merk ban andi' argha tegghi biyasana ejhuwal moda monyena mon kerana kalambhi se ejhuwal jiya kalambhi ghuy angghuyan. Keng mon oreng se tao ka merk. Arowa biyasana nyaba' argha ka oreng se melle rowa ghi' abak tegghi. Ta' ghun kalambhi, bada keya sepatu, topi, ban bharang laenna. Arowa bisa keya ekadhaghang dari romana. Ghampang mon jhaman seteya. Ta' osa ejhuwal ka pasar pagghun bada reng melle keya kalambhi babebona jiya. Biyasana bannya' oreng ajhuwal dari romana ghun ngandhelaghi media sosialla.Apa pole dhing merri' promoan. Sajan bannya' oreng se dateng ghabay melle. Bada keya oreng se ghita' partaja ka bharangnga arowa biyasana dateng langsong ka kennengngenna.


Ning Facebook Condet Raya, Nia nemmoh oreng se ajhuel Salad Buah. Se ajhuel naberih salah buah okoran 350 ml argenah 45 ebuh. Polanah kaderus, Nia akhirrah mesen sittong. Moso se ajhel bisa mintah tolong e aterraghi ka romanah Nia. Nia pas majer angghuy Mbanking BNI. Bekto deketng salah buah riyah la abek cellep. Essenah cem-macem bueh eberrik saos berna pote. Nia dhujen ka salad buah riyah polanah tak pateh manis. POlanah ghi' benyak, akhirrah so Nia e sabek e kulkas. Kalaghu'nah Nia kakan pole salad buanah polanah ghik nyaman. Akhirrah Nia messen salad buah riyah bhen bulen ben la dhedhi langghenan.


The Life Of Pie Filem India se acareta na'-kana' sa bhabhar dari reng towa ateis. se aherra bannya' maso' ka pan barampan aghama tamaso' Islam. orenga towana andi' kebbhunna keban se aherra ejhuwal. Keban eyater ngangghuy kapal se pas aherra karem. Sanajjan oreng seppona sedha eyanyo' omba' raja tape na'-kana' reya pagghun nyare cara da'remma se bisa'a odi' tape ta' marogi ka keban se bada e parao kenne' seetimpa' dhala aherra bisa akor ban macan se sabellunna ngakana aba'en. Mon ghita' nyongngo' dhuli nyongngo' ongghu lebur sara ban ta' kera rogi. Tape cora' ghi' tada' se ngangghuy bhasa indonesia. se bada ghun tolesan Arte dari dha-kndha  se bada e dalem filem.


E ceretaaghi neng sittong dhisah e daerah Jhebeh Tengnga, odik seoreng janda ngodeh se nyamanah Mbok Srini. Polanah ngerassah seppeh, ajiah cek terronah andik anak, tapeh emannah harabhen jiah lok bisa e kabulaghi polanah lakenah le mateh. Sabbhen areh ajiah lok bu-ambu adhueh male bisa e berrik seoreng anak ghebey ngancaen odik eng. Sittong areh, raksasa ijo otabeh buto ijo se lebet ngeding dhuwenah Mbok Srini. Bik suaranah se rajeh raksasah ajiah atanyah, "Heh reng binek tuwah! Apah hedeh ongghuen terro anak?" Mbok Srini se ngejjhit ngetter ben ngejeweb jhek ajiah terro anak ongghuen. Buto ijo ghellek merrik bibitteh temon ghebey Mbok Srini.


Mun alako biasana tang Bapak 75% gajina e baghi kabbhi ka tang Ebok. 25% na angghuy e pamaso' ka tabungan. Riya fungsina ye alako ma' bede ollena bisa mun terro melle apa wa ye dari pesse tabungan, otabe mun bede apa bhai se ta' terduga ye ta' parlo otang mun bisa. Aruwa pesenna reng tuana engko'. Misalla ye enga' bede kembalian kabinan, otabe bede acara laenna, ben pole enga' dana kesehatan wa. Ongghu mun tang Bapak maste nga'ruwa, dhaddhi ta' tagher tang taotang. Otang ye paste pernah, tape ta'tagher bannya'. Salaen ruwa ye ghebey sakolahna engko'bi' alekna engko'. Tako' bede kabhutoan enga' oronan mendadak e sakolah. Nah ye nyamana sakolahna anak ye kodhu bede pesse khusussa ghebey apa wa. Saut engko'ka tang Bapak ben Ebok dalem ngator keuangan keluarga. Ta' boros ye ta'cerre' kiya.


Massa` ye ruwa lalakon se paleng bannya` elakoni bebini` neng dapor. Amassa` biasana mun kaodi`an rumah tangga ye molae lagghu la ngantang, panengnga ghebey sarapan ben ngakan re saarena. Tape laen pole ben oreng se endi` kasennengan amassa`. Kasennengan amassa`na oreng bisa panengnga maelang sompek ben senneng alalakon neng dapor. Bede se ta` re mare oreng amassa` neng dapor panengnga apa bhai e massa`, ariya sakeng sennengnga bi` alolah kakanan. Dari kasennengan oreng bisa nyalurraghi bakatta pas bisa ahasillaghi pesse. Enga` tokang massa` misalla. Mun neng restoran otabe depot nyamana koki. Koki riya sateya kabnnya`an lalake` etambhang bebini`. Panengnga lalake` ye kadhang bede se sennenganna amassa`.


Salah settong kendaraan umum se terkenal ye ruwa bis. Bis riya ta` pera` bede se ghebey e dalem kotta, tape ye ghebey ka luar kotta sampe` ka luar pulau. Bis e bagi dhaddhi bis kene` ben bis raja. Muatanna mun kene` pera` 25-30 oreng se toju`. Riya pera` bede e kotta kene` Contohna bis minto. Mun bis raja biasana mua` sampe` 55 oreng se toju`. Mun neng len bede nyamana kernet se bagiyan negghu` pesse otabe manoron ben maongghe penumpang, tape mun bis nyamana kondektur se tugassa pade ben kernetta len. Cara mun naik bis ye pade ben biasana. Ngambe` neng pangkalan otabe jhalan se biasa bede bis. Pera` akobe` pas bis datengnga , pas langsung ongghe mun la bissa ambu neng ade`na oreng. Biasana langsung e datengi kondektur toron edimma pas majer. degghi` mun bajana toron ye nyemma` ka sopir ngoca` pas ambu neng dimma. Degghi` ye ambu dhibi`.


Manabi tellasen pettong areh ruah laen kiah atorannah manabi reng Madhure. Sadhajana oreng e ka'dhinto ngebey topa' ladeh kakanan khas reng Madhura manabi la ampon tellasen agung. Areh ka ennem mah neka kaula sareng kaoargha sadhaja a massak rajeh magih dhalem kaadaan apasah. Nah lagghuna jareya oreng la ngebey jenor ghebey topak. San le marennah jareya langsong a massak topak naban laennah ngebey pa lappa ladennah ka'dhinto. Semmo sarahlakar a lakoh tellasen topak ryah daripada tellasen agung. Marennah ka'dhinto koduh kellah kabbhi, dhaging, bhabhat, tellor, rebbhung. ban laen epon. Pas san lem malem ngakan bhereng sareng kaloargha se a pasah.


beberapa taon ka budhih, nom-nginom boba ariyah terkenal ben populer neng kalangan nak-kanak ngodeh. Deri terkennal boba, sampe kabhi gerai minuman ajhuel boba ben bhi-kabhi etabein boba. Enggak es krim etambhei boba. Tapeh ternyata ngakan boba reng-sereng tak bhegus ghebey tabuk. Boba se kenyal ariyah abek mlarat e kael. Oreng nginom boba kabenyaan langsong e ghlunyo'. Depa' ghen tabuk, boba ariyah ghebey lambung alakoh sajen berrek ghebey maancor tekstur boba se kenyal. Polanah boba riyah dheri teppong kanji se nganghuy pemanis, bede resiko diabetes ben kalebbien konsumsi ghuleh re-saarehnah. Oreng tak ghressah mon ngakan boba riyah ngakan nis-manis polanah rassanah boba tak pateh ghressah manis.


Carannah manabi sampeyan nga idola aghin sala settong atlet se paleng sampeyan sennenge ghi tengale ghellun apah kesennengannah sampeyan. Misallah ghi tipenah sampeyan manabi senneng ka oreng jareah, ajelling ka robennah ghi sareh robeh se sasoai sareng karakterrah sampeyan. Manabi sampeyan senneng ka idolah se eka'dhimmah nengale dhari cara maennah ban taktiggeh ghi tinggal nyareh sasoai aghin. Ban anabi kulah biasannah nengale epon dhari karismatik ban karakterrah dhari idola jareya, makeh kulah lok oneng karakterrah kadhinapah. Namong, melana oreng paneka ghaduwa karakter se sae bhakkal e pancarraghin ban pertama kalennah moncol ban pastennah sampeyan bhakal ngarassaen kan oreng karisma neka kadhi ponapah.


Mon terro nyamana eberra. Lu’ ngakan Kelang ghallu ka Branta. Koca’en rassana bisa maghante apa se ekasossa. Kadhang oreng se bannya’ sossana, kadhang melle Kelang sampe’ epapeddhis. Asaredhudhan colo’en monla nemmo cabbhi. Etamba berri’ jhuko’ mangla. Rassana lakar pada bi’ ro-ero’ pettes biyasa. Keng Kelang ghun kowana rowa eberri’ kowana jhuko’. Ghu’-lagghu’ Kelang areya tamaso’ keya ka kakanan se ekennal bannya’ oreng. Kakanan se kodhu eyako jha’ kakanan reya asalla dari Madhura. Keng Kelang areya ghita’ viral mon neng lowar. Tape engko’la mare ngajhak bannya’ kanca mon maen ka roma. Tang kanca rowa segghut eghiba ka reng jhuwal Kelang neng Branta. Engko’ biyasana melle ka oreng se anyama Yu Fat. Kennengngenna bada neng dalem. Maso’ ka jhalan se nojjhu ka Dermaga Branta. Pas bada jhalan ka temor neng seddhi’en roma raja se nalpe’ ka tambha’. La neng dissa kennengnganna oreng se ajhuwal Kelang.


Biasana mun oreng senneng ongghe ka ghunung riya bannya` bharang se esambi. Utamana kalambhi ben kakanan. Mun sateya la jhaman canggih ye nyambina kompor serbaguna se bisa e angghuy bi` gas kene` se bisa esambi kadimma-dimma otabe se angghuy baterai. Kalambhi ye nyambi sakone`, panengnga kan jarang apelloan. paste ta` bhutoh bannya` kalambhi. Lambe` se jhaman gi` ta` canggih enga` sateya, oreng biasana nyambi nase` ghulung ghebey ngaka saare sampe` duwe` are. salebbina ngala` tombuan se bisa ekakan, enga` sabrang matta pas etono dhibi` pas depa` ka ghunnung. Ngakan sabedena. mandi ye e songai sombher otabe aeng terjun, mare ruwa mun nyassa ye angghuy daun se ro`om biasana ghebey nyassa kalambhi, kare jhemurlah.


Ngangghuy odi` se sehat parlo negghu hal-hal se a pengaruhi, ye riya salah settongnga ngatur pola ngakan se teppa`. Ngakan se teppa` ye riya sesuai bi` gizi seimbang bi` ngatur bakto ngakan se pas. Ngakan 3 kale saare. Ngakan terlalu bannya` karbohidrat enga` nase` bisa aghebey oreng dhaddhi lempo ben ta` biosa ngontrol berra`na bhadhan. Ngakan se teppa` menurut pakar kesehatan karbohidrat lebih sakone` e tambhang kombinasina lauk pauk se laen enga` sayur, buah, jhuko` otabe dhaghing. Alangkah bhagus ye etambei nginum susu paleng sakone` saare sakale. Tape mun tade` susu bisa nginum aeng se cokop ye ruwa 8 gelas otabe 2 liter saare. Ghebey baktona se bhagus ye ruwa pertama, jhe` ngakan malam e attas jham 6 malem, mun mare ngakan jhe` langsung tedung otabe dung tedungan, ben korangi cemilan e tengah malem.


Cara maennah sudoku jiah ghempang. Pertama angghuy nomer 1 sampe 9. Mon sajen bennyak ruang se ke'esseh sajen ngebey ghempang maenaghi. Intinah amaen sudoku parak mirip bik amaen teka teki silang, keng se ngebhidheaghi jiah cara ngessenah. Keduwek, usahaaghi ghebey lok ngulangaghi nomer. Sittong hal se e ketaoen e delem maen sudoku jiah lok olle ngelakonen pengulangan nomer se mareh e toles e delem sittong bheris otabeh kolom. Ketellok, jhek bhek nebbhek. Permainan riah jiah sala sittong permainan se ngangghuy logika tebhenah bhek nebbhek jiah lok parloh e lakonen. Keemppak, manfaataghi proses eliminasi. Ariah bermanfaat ghebey taoh peluang nomer berempah se bisa e esseen neng setiap kotak kosong.


Sala settong Dosen neng FKIP Unira se aropaaghi katoronan keyae ban samangken dhaddhi Kepala Dinas Pendidikan Kabupaten Pamekasan toman aberri' hotba parkara dhuwa otaba dhu'a'. Dhabuna Pak Zaini, saongghunna manossa reya ta' patot menta da' ka Allah amargha mon ebhandhingaghi maso ni'mat se epareng Allah ka manossa la lowar biyasa. Dhabuna Pak Dosen Imam Al-Ghazali toman adahabu jha' sakeng manossa reya ta' epakon kaangghuy nyo'on otaba adhu'a' da' ka Allah maka engko' ta' kera nyo'on pa-apa polana todus da' ka ni'mat se ampon ta' kabitong dari Allah se Kobasa. Tegghessan dari hotbana Pa' Dosen ma'le mahasiswa enga' jha' ni'mat se raja ta' ena-karena mala korang malolo ban loppa asokkor.


Semangken riyah oreng mesteh andik HP se gennak ben bedeh kamerah adek ben budinah. HP riyah ontongah bentuk'en kennek bisa masok tas ben kantong, mangkanah bedeh fungsi kamera riyah lakar cek bhegussah. Apapole HP jheman setiyah andik kamera bekang ben kamera adek kiyah. Kamera adek jiyah lakar esekot ben egebey mon preng afoto bisa ketelak  lebbih raddin ben genteng.  Meskeh deiyeh bideh merk HP kualitassah macem-macem  reken lok mesteh padeh, bedeh se genteng bedeh kiyah se korang genteng. Kamerah budih neng HP tentonah gebey foto neng budinah HP kaden pemandangan, biasanah kamera budih jiyah andik resolusi kualitas se lebbih teggih.


Engko' sateya ambu ngenom es trajos ban la tamaso' da' enoman se engko' ta' terro enoma. Sajjhek tao dari Eppa' jha' es trajos ajiya bahaya engko' pas ambu ta' ngenoman. Apa pole dhingla ngakan mie pas nom-enomanna es trajos. Ajiya ta' nyamanan ka perro'. Tako' rosak dhingla ros-terros ngenoman ajiya. "Silet monla esaba' ka aeng se aesse es trajos, silet ajiya bisa ancor dalem bakto se ta' abit. Apa pole essena tabu'." Engko' nyonggo' pidio pas bada caca dayya neng pidio ajiya. Sapa se ta' tako'. Engko' pada terro barasa dari panyaked apa' bhai. Tape es trajos pagghun ewal-jhuwal bi' oreng. Ghi' bannya' oreng se senneng ngenom ajiya. Dari kabada'an ajiya, ghi' bannya' oreng se ta' tao jha' enoman ajiya bahaya.


Wortel neka bisa ekocak sayuran bisa jughan e koca' buah. Wortel lok coman bisa e nikmataghin ghabay jus sadhaja, namong bisa enekmataghin ekaghabay lauk manabi amassak. Jus Wotel sanget bhagus ka kasehdhan tubuh antara epon bhagus ka kasehadhan matah, kakebbalan tubuh, nyegghe rabun tuah, nyegghe penyaket kanker, ban ngelange racon dhaam badhan manossah. Salaen dhari paneka, wortel bisa jughan eghabay jamoh manabi reng Madhura. nah jhamoh ka' dhinto biasannah ghabay ka nak kanak se sakek panas, sakek tabu' ban sakek teppa' dhateng bulannah.. kalabhan jughan bisa nambein daddhi obat lokah ta obber. Daddhinah wortel neka bisa daddhi buah ban sayur saebhu manfaat.


Mun ca`na ca` oca`na oreng se la bannya` pengalaman odi`na, ngoca` mun akanca oreng jhe` bih lebbih panengnga mun apa bhai ruwa se lebbih bisa madateng kecewa, tape mun biasa bhai ye bhakal awet. Senneng ghellu sampe` raket ye bisa pegghe` alias retak. Tape mun dhasarra akanca ruwa ongghu ikhlas alias tolos ta` mandhang latar belakangnga, ye bhakal awet saterrossa. Mun ben kanca pa nyaman ben pa biasa, panengnga abe` kadhang ta` tao ka pekkeranna manossa se ampo aobah. Intina jhe` akanca oreng se ampo bannya` ajhanjhi, kecuali ba`na kabbhi ye narema bedena ben korangnga ye ta` arapa. Terossaghi lah akanca.


Tang majhedik riyah lakar rembik ben rajeng neng salah settong dhisah se bedeh neng Kacamatden Arosbaya. Neng dhisah jiyah cek asrehnah bennyak kembheng ben bungkanah tombuwen se rajeh. Tang majhedik riyah neng romanah bein bedeh melihara sapeh, embek, ajhem, entok ben koceng. Mon laggun ben soreh areh riyah tang majhedik mesteh lakoh ngarek gebey nyareh pakannah sapeh ben embik korang lebbi sampe duek jhem. Semarenah ngarek tang majhedik mole teros ngoros talonan, se essenah temon ben gengan se sereng ejhuwel bininah neng pasar. Tang majhedik kiyah andik sabe ben talonan jhegung ben kacang tapeh ajiyah panen biasanah tellok bulen sekalean. Sabben panen berres, jhegung ben kacang riyah mesteh engkok ekeremen kiyah kocak'en makle padeh arassah.


Bhucorrah data setiah dheddhih topik se angak e bahas. Topik riah menarik polanah data se e terghe bhucor asallah deri instansi pemerintahan, Badan Usaha Milik Negara, sampe perusahaan swasta. Selaen sumber bhucor data, se dheddhih pusat perhatian jiah bennyak eng jumlah record data se e terghe bhucor. Data se e perkiraaghi bhucor lok cuma e kisaran jutaan, otabeh poloan juta, tapeh sampe miliaran record. Adhesar deri informasi se berdedar neng bennyak media massa ben media sosial, data se e terghe bhucor jiah data se masok dek Personally Identifiable Information (PII). Data ajiah rentan e salah gunaaghi ghebey bennyak hal se ngerogiaghi.


Sejjek Agustus 2022, ning Mekkasen la bedeh wacana mon bede'eh Gerai Pizza Hut ning Mekkasen. Benyak masyarakat Mekkasen senneng dheri khaber jiyah. Tapeh benyak kiyah reng Mekkasen se abek was-was. Ning Desember 2022, ternyata ongghuen bedeh Gerak Pizza Hut. Kenengenah nih bekkas Hotel Garuda ning Arek Lancor. Bangunannah e renovasi dheri bekas hotel dhedih gerai makanan. Benyak reng Mekkasen se messen ben ngakan pizza dheri Pizza Hut pas eposting ning IG nah. Minggu ka duwek ning Desember, bede demo massa dheri pelaku UMKM se menolah bedena gerai Pizza Hut. Can reng se ademo, bedenah gerai dheri merek rajeh bisa ngancem usahanah pelaku UMKM neng Mekkasen.


Pulau-pulau neng Bunaken bisa e ghebey nikmatin pemandangan pantai se raddhin, nyelem e laut lepas, sampe ajhemor neng bebenah mata areh. Selaen aktivitas ajiah, Bunekan kiah dheddhih sittong peluang ghebey kenal dek budaya ben masyarakat setempat. E dinnak, hedeh bisa atemmoh bik penduduk asli se gheteh ben bersahabat, bik ajher demmah mereka odik neng pengghireh tasek. Riah pengalaman se berharga sarah gehbey sapah bhein se terro kenal lebbi delem tentang kebudayaan Indonesia. Deri jiah, kita kodhu entar dek Bunaken ghebey nikmatin kekayaan hayati ben pemandangan se genteng, bik ngenal budaya ben masyarakat setempat. Ariah pengalaman se lok bisa bisa e loppaen ben kodhu e coba.


Engko' mon melle campor ta' enda' mon ecampor temon. Temon areya koca'en barta, matoronan dara. Dhaddhi mon andi' dara satone', jha' ngakanan temon. Tako' sajan satone' darana. Keng mon kake andi' panyaked dara tegghi, kake kodhu jha' ngakan temon jiya. Ma'le kake ta' segghut ghallu arassa sake' ceta' marghana ngakan temon. Sanyatana temon reya bhaghus. Bannya' ollena oreng dhing segghut ngakan temon. Iya areya, temon bisa mabherse ginjal, matada' sel kanker se bada neng bhadhan, bisa matoronan berra'en bhadhan, bisa mabaras mata se bara, ban bisa mabaras se laen. Ngakan temon reya bisa nyaman dhingla ekakan bi' pettes. Apa pole ecorek. Ekala' bai'en se kalowar aeng, pas ecampor ka pettes ban cabbhi. Camporan pettes ban cabbhi jiya pas eseramaghi ka dalemma temon. Langsong kakan pas monla mare.


Ghangan kangkong reya ghangan se ani can engko' polana ngalennyer ban bannya' aengnga. se nyaman reya ghangan tarnya' polana dari ghi' kenne' la biyasa ngakan tarnya' apa pole jhan-ojhan. Ngakan cora ta' arassa kennyang, eber nyaman malolo. Kangkong sataona engko' ghun la ekella otaba ekolop pas engocekkaghi pettes otaba eghabay seng-oseng ecampor ra'-kerra'en tahu otaba tempe. Keng pagghun ta' nyaman, apa pole ta' dhuli ekakan pas sajan nyaynyay ngemmeng maso aeng. Pola polana kangkong reya tombuwan se mellak ka aeng mangkana nyaynyay ban ghampang tombu. Ta' manglo mon bada settong naghara se ta' ngaolleyaghi namen kangkong contona Amerika. Kangkong eyangghep tombuwan se tada' ghunana ban eyangghep rabet biyasa.


Sabbhan areh Sabtoh neka kaula sareng sakaloargha naek mobel terro onenga Bukit teletabis neh se terkenal samangken. Ternyata badha neng Kabupaten Sampang, Madhura. sakeng dhari terro taoah bukit teletubbis dele mangkat pokol 6 lagghu takok macet neng pasar Ghalis. Ternyata lakar le kebettulan neka areh sabtu, duh ma cek macettah ban sempet jughan jalannah amargha badha perbaighen jhalan. Saketar pokol 7, kita sakaluargha niat ambu neng bharung se ajhuel sate Ghalis. Aneka sate se paleng nyaman se kottah Bhangkalan. se jaman badha kita a sarabhan. lajuh lanjhut a jhalan ka Sampang ngabi'in bhakto saketar 2 jaman ka kottannah tok. Manabi ka Bukit Teletubis sah 30 menet dhari kottah sampang. Akherrah sadhajanah kaloargha noro' senneng.


Sapah se terro andik hobi se benyak manfaatdheh? Bisah e molaeh dheri andik hobi bercocok tanam otabeh berkebun. Separloh e siapaghi dheri andik hobi riyah, se sittong, molaeh dheri ka'bhungkaan se kenil. Misal tero nanem kembheng, bisa molaeh dheri kaktus otabeh succulen se ghempang perawatan ben tak parloh benyak e seram. Mon terro tanem sayor bisa molaeh dheri cabhi otabeh tomat, se ghempang pole bisah tanem bhebeng deun. Se kaduwe, sediaaghi pupuk kompos. Mon ghitak taoh cem-macemmah pupus bisa googling otabeh aghuy pupuk se organik engak cangkang telor. Se katellok, sabek ka' bhungkaan ning kennengan se teppak. Sabek ning kennegna se teduh tapeh tak lembab, ben tak e capok mataareh langsung.


Taon Baru islam biasanah pas bdhe lomba musik Tadisional biasanah se bagus tampilannah olle pesse moso piala se elomba aghi musik Ol Daol. Ol Daol bhenni ghun dhari Disah se norok Lomba biasanah komonitas acem macemmah Ol Daol pas Norok Lomba. Se segghut noro’ biasanah Ol Daol Musik Ireng se la terkenal emnaca neghara. Laghu se emaen aghi ngangghuy ol Daol tak’ coman music Madhura, music pop band, Dangdut, barat ban india e laghu aghi moso music Ol Daol pagghun lebbur. Reng oreng se nyonggok pagghun pas tek keteghen cettakgeh tak lopot pas norok anyanyi dheri sakeng leburreh ngedinganghi OL-Daol E Mekkasen.


Cara laen mon terro ghebey pengalaman liburan dhedhi menyenangkan aruah. Siapaghi budget se bhender ben teppak. Nyiapaghi budget se bhender abhentoh oreng se terro liburan makle tak kaluar budget otabe boros. Se kodhu elakoning pertama riyah, siapaghi kebutuhan primer delem liburan engak budget transportasi, penginapan ben ngakan. Mon kabhutoan primer la mareh ben aman, buruh bisa siapghi kabhutoan sekunder engak tiket masok ka wahana liburan, tiket masok ka wahana atraksi, ben budget ghebey oleh-oleh. Mon budget oleh-oleh riyah mepet otabeh tadek, tak rapah, tak osa melle le-olle.  Biasanah lakar budget le-olle riyah korang e rencanaghi moso oreng se terro liburan.


Mara dhaddhi oreng jhe` terlalu kolot, sekali-kali negghu lah pertandingan olahraga e luar, misalla nengghu voli otabe basket. Seru ongghu, bisa kiya polana dukunganna penonton, oreng bisa semangat ben mennangaghi pertandingan. Panengnga kadhang dari pemain se la ta` endi` semangat bisa endi` semangat panengnga dukunganna penonton se nengghu. Negghu pertandingan ye padena se la ejellassaghi e attas bisa carana abe` maelang stres ben bisa dhaddhi sarana nyebar kabhagusan kiya ka oreng. Pajhet bede se ngoca` ghebey apa ra nengghu olahraga se ta` penting ruwa, mending nengghu se lebbih bermanfaat. Tape ba`na mun senneng ye ta` rapa nengghu, nengghu dari jhauh kan ta` masalah, e TV misalla.


Mon preppakna bulen molod neng penanggelen oreng islam otabe tanggel hijriyah biasanah bennyak osom acara srakalan sholawatan gebey menyambut moloden riyah. Acara moloden riyah gebey ngengak'en dek kelahirannah kanjeng Nabi Muhammad se rembik teppak tanggel duek belles robiul awwal.  Deddhi norok acara moloden riyah eyanggep bukteh salah settong cinta dek Nabi Muhammad. Mangkanah bulen robiul awwal riyah ekennal ben bulen Molod. Moloden riyah bedeh bennyak neng Indonesia otabenah neng Jebeh ben Medhureh. Biasanah moloden bedeh neng masjid otabe musholla ben sekolah-sekolah. Essenah acara moloden ajiyah mecah srakalan sholawat nabi ben ceramah. Biasanah mon bulen molod riyah osom bueh deddhi bennyak bueh se esabek  neng talam gebey ebegiyagi pole dek oreng semarenah acara srakalan.


Molodhen ajiah begien deri tradisi umat Islam se lok bisa e pesaaghi deri budaya Nusantara. Sabbhen daerah neng Indonesia andik adhet ben ciri khas dhibik e delem ngerayaaghi molodhen, molaen deri acara sederhana neng gher - langgher kennek sampe acara se megah ben meriah akadik Grebeg Maulud neng Yogyakarta se e pabedeh ghebey meringataghi lahirreh Baginda Nabi Muhammad SAW. Lakar, bedeh sebegien kennek kelompok masyraakat se nolak perayaan molodhen. Mereka ngangghep jhek perayaan molodhen ajiah dheddhih bid'ah se lok layak e lakonen. Tapeh hal jiah cek ghempangah e debat bik ulama - ulama Ahlussunnah wal Jama'ah, sala sittongah Sayyid Muhammad al - Maliki. Sayyid Muhammad al - Maliki e delem ketab Syarh Maulid ad - Diba'i nyimpulaghi, jhek se enjek eng bedeh 5 alasen ghebey kita kodhu ngerayaaghi molodhen.


Pan saponapan carah se kulah alamen bhakto kulah ngalakone osaha jareah lakaran lok man toman ngalamen karoghien. Segghut sarah kulah jyah bhakto dhe' adhe'eng neka ghi. Sampek arassah acorak lok sangghup pole ngajhalane, namong rassannah acorak kodhuna kulah kodhu terros ajhuang aghin manabi bisnis neka terro daddhi raje'eh. pan saponapan kalennah kulah adhabu ka badhan dhibi', soapjha bisa lebbhi koat dhari sabelummah ban bisa ngjahalane hal se lebbhi sae ka'adha'eng neka. Lantaran dhari paneka akherrah kulah bisa ngaontongen kabadha'an jareya ban bisa ngajhalane lebbhi sae pole ka'adha'eng. Melanah kulah bisa ngoladhin dhari pan saponapan arah se eka'dhimmah bisa dadhi pangajharan ka dhan kulah. Saenggha bisa daddhi osaha se lebbhi sae pole ban osaha se ekadhimmah ghaduwan manfaat se rajeh tantonnah.


Minggu beri', engko' ben ca-kancah entar ka Palabbuen Branta.  Salaen jer-kalenjer kita, aniat melleah kakanan khas daerah paseser se badha e kecamatan Tlanakan, kabupaten Pamekasan, Madureh. Nyamanah kakannah riyah "Rojek Kelang". Engko' ben ca kancah lakar mon entar ka daerah Branta pasteh nyepper ngakan rojek kelang riyah. E rojek riyah badha juko' tase', tahu, siwil, kue,  karipik, eresnah pao ben cengi. Polanah kita lo' tello'an deddih kita messen 3 porsi. Kita messen cengi se peddis polana kita de-padeh senneng peddis. Cenginah camporan pettes, bhuje ben vetsin. Se mabideh so rojek laen, rojek riyah ngangguy camporan aengah jhuko' se ekellah e cenginah. Samarenah messen, kita nantos sambih ta' careta'an. Olle brempah menit, rojek siap e nikmatih. Kita ngakan rojek kelang areng bhereng. Rassanah nikmat sarah ben se ajhuel ramah sarah. Riyah aropa'aghi sala sittong carah anikmatih jhuko' tase' se mantep


Gorengan se manes sala settongah bedeh guddu. Guddu riyah egebey deri geddheng se le masak teros eguring bim teppong terigu. Paleng nyaman ngakan guddu riyah teppak'en angak ben teppongah eguring gering. Guddu riyah sereng egebey gukgangghuk mon teppak bektoh ojen. Caranah agebey guddu riyah gempang, bahan se ekeperloagih bedeh geddheng se le masak, teppong terigu, guleh, aeng, ben minyak guring. Slanjuttah potong gedeng gellek bisa deddhi duek sampek tellok. Slanjuttah gebey adonan deri tepong, guleh ben aeng pas geluy sampe ratah. Agebey adonan riyah kodhu pas jek encer gelluh ben jek kentel gelluh. Mon le mareh masok agih geddheng gellek neng adonan teppong. Slanjuttah panas agih minyak guring neng bejen, san le panas bisa molaen guring guddu geddheng jiyah. Guring gudduna sampe bernana coklat emas, mon le mareh angkak makle tak gosong.


Mon terro dhadhiya senga' oreng se kake sennengnge, kake bisa ajhar sala molae dari seteya. Arapa ma' dayya? Polana bannya' oreng senneng ka oreng neng olahraga tape dhibi'en ta' bisa anindha apa se ekalako bi' oreng se ekasenneng jiya dalem olahraga. Molae dari latean dhammang sampe' berra'. Latean areya banne kodhu bhender mlolo. Mangkana pasegghut salana ma'le bisa ros-terros ajhar mateppa' se sala sabellunna. Padana kake terro ka Taufik Hidayat tape kake ta' bisa nyemmes ekko' se bada neng attassa ban salpa' mon epamaso' dalem kennengngenna muso. Masa' kake amaghiya ekko' nyaman ka muso seddheng se ekaterro kake areya terro mennangnga. Arowa kodhu lebat jhalan ajhar bhan-sabbhan latean. Lateyan areya ya jiya, pabannya' salana ma'le dhaddhi oreng tao ban sadar jha' se ekalako dhibi'en jiya sala. Masa' ta' ausaha'a terro ta' sala'a dhingla bada lomba?


Badha neng Indoensi aberarti sampeyan kodhu sangghup sareng kabadhaan budhaja, adhat istiadattah, aghamanah, sareng suku bangsannah jareya se acem macam bannya'na. Manabi neng Madhura bein kadhang badha acara adhat se manorot kaula jareya nyempang dhalam ka aghmaan tantonnah Ilam, namong hal jareya kita prlo ngarte aghin dhari pandangan se laen. Odhi' neng Indonesia kita jareya bhakkal lok kerah leppas sareng parbidhaan dhalam aspek sadhajana. Dhari jareya manabi badha acara adhat se lakar la semmoh nyempang diddhik ka aghamapaneka benne hal se kodhu e parajei, sobab kita neka lok bisa e palek sasreng hal se ghadu'aghin sareng Aghama, Ras, Suku ban Adhat istiadhat sateap daerah. Daddhi saleng ngaregghain neka koncinnah.


Ghebey hedeh se lebur travelling kamera hp lok maloloh se terbaik. Bedeh bektonah hedeh adek baterai teppak len jhelen tebhenah momen momennah hedeh lok bisa e abadiaghi e delem hp. Magkanah jiah hedeh kodhu mertimbangaghi ghebey ngangghuy kamera digital. Ghebey hedeh se andik anggaran minim tapeh terro andik kamera se bhagus bisa mele kamera digital otabeh kamera kantong (pocket camera). Polanah arghenah cem macem, molaen deri atosen ebuh sampe depak poloan jutah tebhenah hedeh bisa nyesuaaghi bik budget se hedeh andik. Mangkanah jhek kebeter lok andik pesse ghebey olle kamera se bhagus, hedeh bisa nyiapaghi ellun pas melleh. Ayo angghuy kamera digital!


Tang alek binik bektoh ngandung bik tang embuk e soro pabenyak nginum aingan nyur otabeh aing bighen. Kocaeng aing enyur jiah bisa meddhi aghi bhejik sebedeh neng delem sehat. Selaen jiah embu-eng sengandung bisa sehat kiyah polanah neng delem aing eyur jiah bedeh vitamin a manfaat kelaben anak bik embuk-eng. Ken kodhu teh-ngateh kiyah mun nginum aing enyur jiah jhek nyak-benyak kiyah. Kodhu jhek nyak-benyak telebet nginum sebisa megenteh aing pote. Lok olle mecampor aing enyur bik gule otabeh pemanis laennah. Ontongah tang alek jiah seneng nginum aing nyur selakaran aslinah ben lok ngangghuy gule. Mandher la padeh-eh sehat kabbhinah.


Biasanah mon kita ngakan e restoran, kita sering ngatelah oreng se ta' e abi' kakannah se la e pessen. Kakanan jiyah biasanah langsung e bueng bi' pihak restoran. Secara ta' sadar, jiyah bhekal deddieh sampah se nombhuk. Mon can penelitian, Indonesia tamasok nomer 2 se nyombheng sampah kakanan paleng rajeh samarenah Arab Saudi. Hal riyah nunjuk aghi je' oreng se ngakan arekareh abherri' dampak se jhube' begi kita. Mon la kebiasaan makareh kakanan terros etorot bhekal deddieh sampah se nombhuk ben bhekal nyebab aghina pencemaran lingkungan. Mangkanah jiyeh, kita deri satiyah usaha ta' nyisa' aghi kakanan e tempat ngakan. Mungkin bisah bhungkos ghibeh mole mon lakar la ta' e abi' ongghu.


Banne ghun ngarep ate celleb. Kadhang monla posang pekkeran ban ate arowa kake bisa ngedingaghi Keyae se bisa kake partaja. Kake bisa ngedhingaghi cramana Ke Kholil Bhangkalan. Mon dari pangabasan, Keyae dimma'a bhai reya pagghun andi' sonar neng mowana. Padana ajhelling are keng ta' panas. Celleb ejhellingaghi. Apa pole dhing adhabu. Kake ta' osa sossa mon bada pa-apa'an neng atena. Dhingla arassa panas otaba dalem kabada'an posang, sossa ate, ban laenna. Kake bisa ngedingaghi cramana langsong. Biyasana bannya' eyonjhang dhing Molodhan otaba bakto Isra' Mi'roj. Bisa keya dateng dhingla bada acara raja. Toju pasepa'. Ngala' songko' ban sarongnga. Jha' kaloppae kopina keya.


Teppak osom pao cek benyak-eng dheger bingung e kakanah dekremmah. Nyareh resep jejenan se derih pao nemuh nyamanah mango sticky rice otabe delem ocak madurenah pao plotan. Jejenan jiah mun derih jhellingah andik due bernah pote derih plotan se e seram bik kua santen ben bernah koning derih paonah jiah. Jejenan jiah mun e kakan rassanah manis, abek celo tapeh seger, ben bedeh rassah lemak derih santennah jiah. Mun teppak bedeh tamuy tembheng ngung-bhingung agebey jejenan pao plotan jiah beih. Mun terro ejellingah genteng, plotannah sabek neng pereng pas paonah sabek neng penggirah plotan. Seram kua santen e attaseh plotan pas berrik otabeh taburaghi bijjen e attassah pao ben plotan.


Enoman jus alpukad nyaman mon eyenom samarena olahraga. Engko' dhujan ngenom jus jiya. Koca'en reng penter se dari Departemen Internal Medicine dan Ilmu Program Gizi se bada neng Universitas Kentucky, Amerika Serikat, jha' alpukad areya sala settong wa-buwa'an se andi' kandungan serat se tegghi. Mon ros-teros ngenom jus alpukat ajiya bisa mencegah panyaked stroke, diabetes, obesitas, dara tegghi, ban panyaked jantong. Mon noro' patona se ekoca' reng penter jiya, sakabbhinna reng-oreng kodhu ngenom jus alpukad. Tekka'a dukale dalem saminggu. Ma'le bisa ejhauaghi dari cem-macemma panyaked se ta' ron-karon. Ta' etemmo datengnga panyaked, tape sakbbhinna kodhu bisa ajaga sabellun datengnga panyaked se ta' eyarep sabellunna.


Kake kadhang sengka maske andi' messen ghabay nyassa kalambhina. Messen se koca'en ta' nambhu kocek ajiya nyatana pada bhuto ekocek keya. Parkarana bannya' oreng nyassa bi' messen jiya, asella pada kotor dhing ta' ekocek. Bi' messenna ghun eter poter. Ta' bisa eyandhelaghi polana pada tada' ollena. Mangkana melle messen sassa'an ajiya neng argha barampa. Polana bannya' keya oreng ngoca' dhing messen se ebelli ajiya larang, arowa mamfaddha  pada bannya' keya. Ghunana banne ghun bisa nyassa ban moter. Tape ghu ongghu mabherse sassa'enna. Neng messen ajiya keya, kake la ta' osa ajhemmor pole ka panassa polana neng messen jiya bada kennengngan ghabay makerreng kalambhi.


Reni libur sakolaan. Libor semester kuliah riyah abit, sampe du bulen. Reni nyareh kalaoan freelance ghebey ngesse'eh liburannah. Ben len jhelenenan ka malang. Reni mangkat areh senin polanah ka malang tak rammih mon areh kerja, se rammih sarah mon areh sabtu ben minggu. Reni mangkat moso sakancaan nompak mobil dhibik. Mangkat dhrei sorbhejeh langsung ka batu. Ning batu, reni moso kancanah nginep ning romanah sapoponah se seddi' lun-alun batu. Mangkat pagi teros dhepak dhuhur. Mareh bhejeng dhuhur ben ngakan siang, reni moso kancanah pas mangkat ka kennengan wisata paralayang batu. Reni ben kancanah nompak paralayang. Sa oreng majher tello' seket ebuh ghebey nompak paralayang. Aruah la moso sittong pemandu.


Nabi Muhammad SAW ajiah seoreng nabi ben rasul terakhir ghebey umat Islam. Nabi Muhammad molaen nyebaraghi ajheran Islam ghebey seluruh umat manossah ben ngewarisaghi pemerentaan tunggal Islam. Nabi Muhammad padeh negakaghi ajheren tauhid ghebey ngeesaaghi Allah akadik se e ghibeh bik nabi ben rasul seghilok eng. Nabi Muhammad lahir teppak taon 570 M neng Mekka, bapak eng anyamah Abdullah ben ebok eng anyamah Aminah. Bapak eng Nabi Muhammad adek omorrah teppak nabi Muhammad aomor 6 bulen e delem kandungan ben ebok eng adek omorrah teppak nabi Muhammad aomor 6 taon. Teppak bhejik nabi Muhammad e sosoen ebok sosoannah, Halimatus Sa'diyah.


Kake mon terro alakowa ya kalako apa'a bhai. Se penteng bisa ngaselaghi pesse. Kadhang oreng se andi' kalebbiyan neng bay ghabay pan napan rowa ta' enda' polana kalakowanna jiya ghun bisa egharap bi' reng bine' otaba reng lake'. Seteya se ekabhuto banne kalakowan jiya ghabay reng bine' otaba reng lake'. Bada kalakowan se bisa egharap neng romana. Ajiya lakona ghun dhaddhi tokang jhai'. Tokang jhai' ajiya lakar se bannya' oreng tao, ghun elakone bi' oreng bine'. Enja' keya. Mon lakar kake reng lake' ban andi' kalebbiyan ghabay kalambhi otaba celana, arowa bisa keya mokka usaha ajiya. Bhutona ghun messen ban modal melle kaenna. Ghampang rapa. Kor kake andi' neyat bhaila.


Pas engko` pertama kali norok pertandingan persahabatan bal voli e bengkona engko`. Bakto ruwa mun ta` salah engko` se paleng ngode ben ta` pernah norok pertandingan voli apa bhai. Engko` semangat ben bede deg-deghanna polana se negghu ye bannya` kiya ra kera para` sa RW. Mun e dhisa jhe` salah, voli riya enga` oreng dateng ka parlo otabe hajatan, bannya` se dateng ongghu. Mental ecoba` bakto ruwa, tape engko` justru semangat. Pas olle beberapa bakto, bede penyerang dari labanna engko` nyerang teppa` ka muwana engko`. Mare ruwa esorak ongghu pas bede penyiarra, ongghu langsung merah muwana engko`, kemma se nenggu ye bannya` pas pertama kali kiya. tape engko` kodhu bertahan, mun ca`na tang Bapak oreng se terro sukses kodhu kuat mental ben ta` todus mun gagal. Terros majhu jhe` nyorot.


Van ghebey kemping ajiah jenis kendaraan se e rancang khusus ghebey e angghuy seabitteh akemah. van riah biasanah e lengkapin bik bennyak fitur se ngebhento pengguna lebbi ghempang teppak bedeh e luar ruangan, akadik kennengan tedung, kabin se luas, ben kulkas mini. Van riah kiah e lengkapin bik sistem pemanas otabeh pendingin ruangan ghebey ngejegeh suhu se nyaman e delem kendaraan. Selaen jiah bedeh kiah sistem pembuengan aeng se memungkinkan pengguna ghebey mecco tanang otabeh ngoraen lat-alat ngakan e luar ruangan. Van ghebey kemping bik bennyak perlengkapan akadik pereng, helas, ben alat ngakan laennah, serta lat0alat amassak akadik kompor otabeh grill otabeh bakaran.


Toman ngeddhing enoman se anyamah Molong ? Enoman se ampon hits samangken neng Kottah Bangkalan paneka bannyak esareh kalangan masyarakat otama epon nak kanak ngodeh. Enoman paneka ghaduwan rassah se acem macem kalabhan regghannah se ampon pas neng kantong nak kanak sakolaan. Rassah epon acem macem, namong se paleng pajuh dhari salaennah engghi ka'dhinto rassah matcha. e noman panekah bisa esarah neng kottah Bangkalan bisaos, biasannah badhannah neng Stadion otabah daerah cokro kabupaten bangkalan. Sampeyan bisa melleh enoman panekah cokop regghe neng 8-10 ebhu, sampeyan bisa ngarassaen enoman se hits nekah ban ragghhannae pon cokop mode ban pas neng kantong.


Sapah se tak taoh dek ka jejen seanyamah donat. Jejen se e kakebey derih tepong pas eberrik ana-bernah taburen e atassah engak gule otabe meses  mededdhi aghi donat benyak sedhujen. Rassanah semanis cek salpaeng mun gebey ghuk-ghengghuk sareng keluarga e roma. Tape kodhu tetep jhek nyak-benyak ngakan donat marghenah donat riah sala settong kakanan se tegghi kalorinah. E delem settong donat bedeh ra-kerah du ratos pak polo (240) kalori. Kalori sebedeh neng settong donat jiah separonah essenah lemak. Selaen nikah, donat jughen tegghi kandungan se e kocak sodium. Sodium sebedeh neng delem settong donat bedeh ra-kerah du raos sepolo (210) mg.


Kabiasaan oreng manabi bedeh pertandingan bal piala dunia jyah lakaran akompol neng lapangan kampong ghebey nobar jaruah. Biasannah kulah neka daddhi panitia kampong ghebey kagiadhen ka'dhinto, sebab paste bedeh reng oreng se ngamanfaat aghin melanah neka awel juwel neng lapangan ka'dhinto. Kulah biasannah sareng ca kancah neka nyiap aghin acara ka'dhinto korang lebbhi neka samengghu sabelummah. Kalabhan dhari paneka sabelummah acara e molae biasannah kulah lakaran yap siyap neng lapangan ka'dhinto ban akompol sareng panitia se laennah ghebey nyiap aghin peraldhen ban pa apah se eka bhutoen sopajha mangken san le malem keng tinngal seap nengghu bal balan sarreng para bala tetangghe sadhaja.


Atorok The Balance Careers, hal hal se biasa e lakonen bik seoreng staf administrasi jiah e nataranah ngelakonen koordinasi bik staf administrasi otabeh sekretaris divisi laen mon bedeh meeting gabungan otabeh kegiaten laen. Selaen jiah ngompolaghi ben nyusun dokumen,nyiapaghi tiket ben akomodasi ghebey kegiaten lakoh otabeh kunjungan luar kantor, masteaghi persediaan alat toles kantor, ben manipulasi data statistik se biasanah baru e lakonen mon bedeh tuntutan deri attasen otabeh situasi se mendesak. Tanggung jewebbeh staf administrasi lok sesederhana se e bayangaghi. Misallah teppak ngerjaaghi sorat, maka kodhu e pasteaghi kabbhi ejaan se bedeh neng sorat ajiah le teppak ben adek sala ketik.


Mon kake alakowa majang ban ta' terro mabu'a. Kake bisa mor-kemmor aeng tase'. Aeng tase' ajiya aghuna dhingla kake arassa palengngen dhingla bada neng tengnga tase'. Banne ghun ajiya. Mon ta' palengngenna, kake bisa keya ngenom enoman se dalemma bada sodana. Ajiya bisa keya nambhai cetakgha kake se dheng-dheng bada neng parao se etambu omba' ban angen. Polana neng tengnga tase' areya, angen laenan bi' neng dara'. Neng dara' angen katon ngalesser. Tape neng tengnga tase', angen sara'an ban se bada neng dara'. Ma' ta' palengngenna dhingla aleng-leng neng attas parao raja jiya. Maske raja, reng majang se bada neng Madhura ghita' andi' pan-napan se canggih neng paraona. Tape kake bisa ngeba apa se can engko' koca' areya. Bisa keya kake ngeba' obhat laenna se bisa ta' mapellengngennan. Ma'le nyaman tedung ban nyaring jhuko'en.


TV tabung make le akadik lambenah, pagghun andik beberempah kelebbiyen. Ajiah arghenah lebbi mode mon e bhendhingaghi bik TV modern (LCD otabeh LED) keluaran teranyar laennah. Bektoh respons TV tabung kiah e kocak lebbi cepet ben adek motion artifacts. TV tabung bisa a operasi neng resolusi, geometri, ben ghebey rasio aspekkeh apah bhein lok parloh ngobe skala ghember. TV tabung kiah ngaselaghi skala celleng ben bu abuh se cek pettengah ben ajiah standar referensi ghebey kalibrasi profesional. TV tabung kiah ghempang ghebey ningkataghi kecerahan monitor se mantulaghi cahaya. Resolusinah TV tabung andik piksel paleng tegghi se e sediaaghi secara umum.


Secara umum lapangan permaenan sepak takraw jiah persis bik bulu tangkis, tapeh bik beberempah hal se laen. Ballah sepak takraw dek adek eng arobeh anyaman rotan, keng setiah le ngangghuy material serat ghebeyen. Aturannah e delem permaenan sepak takraw jiah: Bal bentuk eng bunter ben e ghebey deri serat ghebeyen bik 12 lobeng ben 20 persimpangan anyamannah. Okoran keliling ballah 41 sampe 43 cm ben berrek eng 150 sampe 160 gram ghebey binek an. Lapangan permaenan okorannah 13,4 x 6,1 meter se e begi dheddhih 2 bik jaring net se tegghinah 1,52 meter ghebey lakek'an ben 1,42 meter ghebey binek'an.


Kong Miao, (Confucius Temple); Bada settong bhangon khas se abhidahaaghi antara Miao otaba Kelenteng Khonghucu kalaban gheddhung Kelenteng Tridharma otaba se laenna (Bhuddha otaba Tao). Umuma e dalem Kong Miao ghun bada Kim sin Nabi Kong Zi nangeng Altar Dewa-Dewi tapesa dari gheddhung otama, e dalem Kong Miao bafa bannya' aksara Sienci papan pangormadhan Nabi Kongfuzi  otaba Khonghucu (nyama se lebbi umum Kongzi) ban para moretdha se ekennal. Gheddhung Kong Miao se paleng towa neng Indonesia bada e kottha Surabaya (Sorbhaja) se ekennal kalaban "Boen Bio" mon se e Jakarta Kelenteng Kong Miao bada e Taman Mini Indonesia Indah (TMII) ban Khongcu Bio e kottha Cirebon. "Bio" reya lafal Hokkian dari "Miao".


Ketellok, pekkeren ghebey ngelonasaghi otang sabbhen areh. Teppak bedeh neng toh bektoh sossa, molaen ghebey ngebey perencanaan keuangan ben mitong tang otang. Misallah hedeh andik otang satos jutah. Bik pertimbangan apah se e kaandik setiah otabeh kelakoan setiah, hedeh andik kemungkinan bisa ngelonasen otang jiah selama 5 taon bik ngompolaghi pesse 50 ebuh per areh. Keempak, terus ngebey inovasi. Make roda odik teppak bedeh neng paleng bebe, benne berarti odik le ambu. Justru riah saatteh hedeh ghebey bangkit ben molaen odik se lebbi nyaman deri seghilok eng. Ghebey olle ide ben peluang usaha, hedeh bisa nyeling apah se teppak dheddhih tren e pasar setianah.


Setiap wilayah andik rassah khas bik-dhibik edeng. Jhek u jhau, neng Jhebeh, kakanannah andik cita rassah khas. Sebbhut bhein Sunda, Jhebeh, bik Medhureh. Kakanan Sunda biasanah manes. Reng-oreng Sunda cek sennengah dek lalabhen. Padeh bik Jhebeh, tapeh Jhebeh lok pateh manes. Conto deri rassah paleng bhidheh jiah sayur asemmah Sunda bik Jhebeh. Sunda andik sayur asem se manes. Mon Jhebeh sayur asemmah accem akadik biasanah. Laen wilayah laen pole kekhasannah. Reng-oreng Medhureh lebbi senneng dek kakanan accen. Bedeh stereotipe jhek Medhureh kakanannah dhis-peddhis. Tapeh saongghunah Medhureh lebbi dek accen e bhendhing dek peddhis, meskeh keduenah padeh bhender. Misalleh topak ladha se peddhis.


Selane jiah ngedkai ghunong kiah ampuh mabeccek mood. Ariah polanah ngedkai ghunong bisa efektif ngorangen gejala stress, cemas, ben rassah kebeter. Ngedaki ben ajhelen nneg alam kebukkan eng praktekkeh kiah bisa merrik dampak se beccek ghebey suasana ateh ben pekkeran (mood) akadik se e kocak Gregory Miller, PhD, deri American Hiking Society. Teppak ngerassah lebbi santai ben rileks, suasana ateh ben emosi bisa dheddhih lebbi stabil, yeh kan? Ngedaki ghunong kiah bisa nguataghi tolang. Marghenah teppak ngedaki kabbhi sendi sendi ben otot neng abek alakoh lebbi aktif. Hedeh kiah pola ngibeh carrier se bisa dheddhih lateyan beban ghebey abek, tebhenah kepadhetannah ben kekuatannah tolang kiah bisa lebbi bhagus.


Minggu beri' engko', andi, ben Risal entar ka daerah Talang. Tojuenna ka dhissah melleah Rojek khas Madura. Bhektoh jiyeh, engko' ben tang ca-kanca akompol eromana Andi ra-kerah pokol 09.00 bhektoh indonesia begien bhere'. kita sakanca'an lakar la senneng rojek madureh. Deddih makeh jheu e jekajeh mangkat polana la ce' kerrongah sarah ka rojek khas Madura se ngangguy pettes asli madureh kiyah. Sengko' e parjhelenan sambih aghelunyo' eber abayang aghi rassana rojek khas madureh. Depa' ka tempat se ajhuel, engko' langsung messen rojek satenga tulit plus cabbih 5 ma'le sajhen mantep. Risal so Andi messen rojek biasah plus cabbih 5. Sekitar 10 menit en, rojek la siap kabbi ghebey ekakan. engko' so ca-kanca anikmat aghi ongghu rojek riyah sambih aseredup kapeddhisen. mantap ongghu!


Bannya` oreng se ta` tao soal kakanan cepat saji. Padahal kakanan riya bisa ekoca` makennyang kiya. Contohna burger. Salah settong kakanan se engko` paleng sennengngi. Salaen nyaman ben makennyang, ye pelayananna cepet, laen bi` massa`an laen se emo` aghebeyye. Mun nengghu pegawai se aghebey burger e restoranna aruwa bhuto bakto sekat. Roti la kare epaanga` ben dhaghing e anga` sakejjhe` langsung campor saus, keju ben sayur. Langsunglah dhaddhi siap ekakan. Nyaman, sekat tape ye begh larang soalla bahan-bahanna lumayan larang. Bede rasa bede regghe ben bede tampilan se bhagus bakto penyajianna ka konsumen. Ta` kera marogi, abe` ye puas pas ketagihan.


Kake perna amassa' nase' ngangghuy mejikom? Mejikom ajiya lakar nyaman dhingla amassa' nase'. Tape ta' bannya' mejikom se bisa madhaddhi nase' reya ganteng. Bada bherras se emassa' ngangghuy mejikom hasella cekka' neng ba-babana. Dhaddhi re'-kerre' sakeng bannya'en. Ban pole mon mejikom ta' sambi emaso'aghi cop-cobhanna, nase' ghampang gherra. Ta' nyaman monla ekakan dalem kabada'an gherra. Tape mon tang emma', paleng polana mejikom se ekaandi' areya moda, mon amassa' nase' areya, emassa' kaada' ngangghuy sobbhalughan biasa. Pas marena monla massa', pas esalen ka mejikom. Koca'en areya ma'le nase' ghi' pagghun ganteng. Dhingla cop-cobhanna epasang, nase' areya pagghun terros anga'. Monla anga' areya se ekanyaman.


Sampeyan eparenge oneng ghi manabi le melleh alat elektronik neka kodhu pa talete. Mon melleh mesin cuci napah pole se dhujen bannyak rosaggeh tor segghut rosaggeh. Jyah se kodhu eperateaghin, melana mesin cuci neka badha dua' bharna. badha se labhang settong, badha se labhang duwa'. Manabi se labhang duwa' neka kabannya'an lebbhi mode dhari se lbhang settong. Badha jughan se otomatis ruah soallah, aneka se jung larangan tape lebbhi efektif ruah mon ghuy ngangghuy. Mon se otomatis neka biasannah wattah jareya lebbhi rajeh daripada se manual. ban e tamba pole manabi labang settong jareya lebbhi nga hemat kennengan bein daripada je rajeh.


Mon sekolahan se negri otabe lok pateh larang biasanah neng sekolanah ekstrakurikuler olahraganah se umum le bedeh kaden volly, basket ben futsal. Polanah olahraga jiyah le pasteh bennyak se senneng otabe golongan mored lakek'an. Ajiyah mon neng sekolaan biasa, kennengannah biasa kaden lapangan biasa. Tapeh mon sekolaan se larang kaden sekolaan swasta se majer pesse SPPnah larang pasteh edukung kiyah bik kennengan se genteng tor bhegus, kaden andik lapangan dibik edeng gebey futsal, volly sampe basket. Mon neng sekolaan larang apapole se kennengan neng kotta, sampe olahraga kaden tenis ben golf bein bedeh. Tapeh se paleng penteng mon ekskul riyah mored bisa lateyan ben nyaman bik kegiatden se elakoneh.


Koca'en bannya' reng penter dalem aghamana, oreng se bannya' adhikker ka pengeran areya oreng se ta' ceppet takerjhat dhing bada pa-apa. Adhikker lakar ghun kalakowan se ta' rowwet. Polana adhikker areya ghun bisa ngandhelaghi bibir ban ate. Akebbi' ngaghunge Pengeranna. Sopaja eberri' kaontongan neng dhunnya ban neng akherat. Adhikker areya lakar tamaso' kalakowan se segghut elakone bi' oreng Islam. Adhikker dhaddhi pandhuman neng kaodi'an dalem ngadhebbhi coba ban parkara se bada neng dhunnya, se Pengeran berri' ka bhadhanna ban kabada'enna. Adhikker bisa keya eyangghuy ka oreng se lakar berra' ngadebbhi kabada'an. Biyasana na'-kana' ngoda se kadhang ta' narema badana. Pa-apa kodhu pada bi' pangarebbha. Aherra, monla epaposang ban ghi' epajhau dari pangarebbha, karo se ngambhula ka Pengeran. Majhau dari ibadana. Pas ngoca'e ne-banne mon kadung berra' ce' berra'en se ekaolle dhibi'en dalem odi'. Ghagghar ka dhusa. Dhusana ta' bu-ambu. Mangkan adhikker areya ghabay ga-jaga. Tako' bada pekkeran se lakar kodhu etojjhu' dalem kabhenderran.


Bede tomat se dhujen e ghebey kakanan diet moso reng-oreng. Kandungan aing sakunik dheri tomat se lakok e ka ghebey sayor. Nyamanah Tomat Cherry. Tomat ariyah bentuk en jheu lebbi kenik deripada tomay sayor. Okoran tomay chery biasanah ning sittong stenga sampe tello' centi meter, ben berre' ghun korang lebbi tello polo gram. Tomat chery riyah andi kolek se tepes ben andik cem-macem bernah. Bernah se biasah e kakan bernah mera. Tapeh bede kiyan tomat chery se bernah mera ngodeh, mera, koning ben oranye. Tomat chery andik rassah se asem, tapeh bede tomay chery se rassanah manis polanah andik kandungan ghuleh se lebbih tenggih deri jenis se laen.


Oreng Wahabi reya segghut abit'aaghi kalakowanna oreng Islam laen bi-lebbi Ahlussunah Wal Jamaah otaba NU se eyangghep kalowar dari ajharanepon Ghuste Kanjeng Nabi. Wahabi ta' enda' ka molot, ta' enda' ka kunnut. Poko' Wahabi reya koca'en KH. Holil Yasin ta' enda' ka bharang se tada' contona dari Ghuste Kanjeng Nabi Muhammad. Tape dhabuna Ke Holil, Wahabi reya ta'enda' mon tada' contona keng e masjiddha ngangghuy ampli se tada' contona dari Kanjeng Nabi, Ngangghuy HP se ta' toman bada contona keya, areya se loco. Sabab baktona bhidha ban kabada'an oreng e bhan-sabbhan bakto reya ta' pada. Mon kabhaghusan reya mon ta' kalowar dari aqidah ta' ekenneng langlang.


Bekto pelajarang renang e salah stiong kolam renang cika tak noro’ pemanasan areng bhereng sreng kancana. Amargha ghi’ entar ka jeddeng sakek tabu’, kancana se laen pemanasan ben aleng-leng e penggir kolam renang selama tello kaleh putaran. E bekto soro toron kabhi ka kolam guruah langsung mangil tong sitoong ghebey absen ben latian renang selama telo’ menit. Bektoh cika e absen kancana la meleeh soro ngabele polanah ghitak pemanasan jendi langsung tape cika tak ngeding agin , akhirr setela pertengahan cika kram sokonah ben keselem. Ontongah langsung e tolongih maso kancanah, semarenah cika langsung e berik minya poteh amargha sempet pingsan kancana se alen panik takok ta’ bisa terselamatkan. Akhirra bede se neken dedenah cika akhiira cika sadar.


Engkok toman norok tur mobel wisata neng Kottah Bogor. Tur riah ajiah sala sittong cara ghebey entar dek bennyak kennengan wisata neng kottah ojhen ajiah secara lebbi ghempang ben legghis. Pertama, kami e kone'en neng hotel teppak kol 9 lagghuh. Marenah kabbhi peserta akompol, kami e ajhek nompak mobel wisata se ternyata cokop luas ben nyaman. Mobel ariah e lengkapin bik Ac se cellep, audio ghebey mettek musik, ben TV kennek se nyiaraghi acara-acara hiburan. Kami depka dek destinasi pertama teppak kol 9 lagghuh. Destinasi ajiah Kebun Raya Bogor e dimmah kami nyeling bennyak konservasi taneman-taneman se e lindungin. Kami bennyak afoto neng sedieh. Kami cokop abit neng Kebun Raya Bogor sekitar 3 jhem. Marenah jiah kami entar ngakan dek resto neng sekitar puncak. Ben molenah kami entar dek kebun teh.


Bunaken ajiah sala sittong taman tasek paleng bhagus e dhunnyah se bedeh neng Indonesia. Bik kekayaan hayati se luar biasa, Bunaken naberin pengalaman nyelem se lok kerah bisa e loppaen bik para penyelam. Bedeh lebbi deri 70 macem koral se bisa e temmoen e dinnak, bik ebuen spesies jhukok se indah ben unik. Selaen jiah, Bunaken kiah habitat ghebey bennyak macem hewen tasek kadik hiu, penyu, sampe dugong. E pengghir kekayaan hayatinah, Bunaken kiah andik pemandangan se indah ben eksotis. Bedeh beberempah pulau kennek se bisa e jelajahin bik para wisatawan se entar, kadik Pulau Siladen, Pulau Mantehage, ben Pulau Nain.


Benyak oreng se andik hobi larang. Hobi larang riyah artenah hobi se bhuti pesse benyak ghebey melle bhereng otabeh maintanance se e kalakoh. Misallah hobi ngoleksi mobil sport otabeh mobil antik. Otabeh hobi ngoleksi benda-benda seni. Hobi engak riyah biasanah tak bisah e kaandik oreng biasah. Ghun oreng-oreng se benyak pessenah se bisah andik hobi engak riyah. Misallah artis, penguasaha, otabeh pejabat. Oreng se andik hobi padeh biasanah lakoh abhering. Bisa ghebey komunitas dhibik pas a kompol bhen bhulen. Otabeh bisa kiyah sampe ngada aghi acara komunitas bhereng engak acara amal. Andik hobi se bisah e nikmatin riyah penting. Maskeh jiyah hobi larang, pokok pessenah bedhe se ka bhellieh hobi ye tak masalah.


Jheman semangken riyah mon terro ngedingaginah radio tak perlo ruwet ngebeh radio se rajeh se bentuk'en kotak ben mekeluar antennah makle suaranah berse ben jellas. Jheman setiyah, neng HP riyah biasanag gennak bik aplikasi radio, deddhi derih negghuk HP bein pagghun bisa ngedingagih radio ben mele acara radio. Ngedingagoh radio lakar bisa esambih selingan, mangkanah bennyak oreng seneng ngedingagih radio riyah. Radio neng HP riyah lebbi jelas, maggih pelehan acara radio riyah paleng bennyak pagghun deri jebeh otamanah jebeh temor. Salah settong se pagghun bennyak ekeding oreng ajijah 9,8 FM deri lambek riyah lakar terkenal biasanah essenah lagu-lagu jheman lambek otabe dangdut. Tapeh bedeh jughen radio se nyettel acara berita.


Bannya`na kejahatan sateya parlo ghebey nak kanak kene` sampe` raja endi` ilmu beladiri. Reng Indonesia jarang se ende` ajhar bela diri, enga` olahraga pencak silat. Arapa? Panengnga ta` e biasaaghi dari kene` ghebey norok bela diri. Beladiri de` ade`na parlo beberapa gerakan. Ye se pertama kodhu ende` ka` berka` ghellu sabellunna molae latian, mare ruwa bhuru pemanasan. Marena pemanasan teros latia kuda-kuda alias gerakan dhasar. gerakan dhasar riya ye gerakan mokol, nendang ben gerakan nangkis pokolan dari mosoh. Mun terro nyamana bela diri parlo bhan are latian otabe ye paleng enje` saminggu tello kale. Ben pole jhe` loppa ajhar dhibi` gerakanna se la e ajhari ben guru silatta.


Rogi riya ye kondisi se ta' maontong ka abe' dhibi'. Apapole rogina mun soal pesse ben bakto. Umumma mun la rogi ruwa ye paleng nyata hubunganna bi' pesse. Mun baktona bannya' se tabuang, tape pessena bannya' ye ta' masalah, tape mun pessena sakone' pas bannya' bakto tabuang ye ruwa rogi sara. Contohna oreng alako, mun alako lebbih dari jham lako pas etambei lembur, tape tade' tamba'an pessena, ye rogi raja. Tape mun bede ghante pessena ye ontong. Mun sakerana rogi kabbhi dari kabbhi bagiyan, mendingan ngalle kalakoan bhai. Jhe' terrossaghi edissa'. Alako ruwa se ta' marogi ka pesse ben bakto pas etambeh kennengan se nyaman.


Reni liburan ka Jakarta ka romanah embanah. Reni moso bapak eboken nompak kareta dheri sorbhejeh ka stasiun pasar senen jakarta. Sadhepaken ning stasiun pasar senen, reni ben bapak eboken e konikih moso embanah ben pakdenah nompak mobil. Samarenah tatemmoh moso embanah ben pakdenanh, reni nyepper ngakan ghellun ning bherung ghir lorong nasi kapau se semmak moso pasar senin riyah. Reni ben bapak eboknah, ning jakarta ghun samingguh. Polanah libur sakolaan reni riyah ghun samingguh. Ning jakarta reni e ajhek lenjelenenan maloloh moso embanah, entar ka museum, ka monas, ka masjid istiqlal ben ka ancol. Sittong areh, reni lessoh len jhelenan ka laur roma maloloh pas terro istirahat ning roma bhein.


Olahraga se mrenges otabeh ekstrim riyah se mekeluar nyaleh ben nguji mental akaden kegiatden flying fox ariyah gebey ngelateh ben nguji mental oreng, makle lok takok'an  ben bisa ngalak resiko. Bedeh pole kaden panjat tebing se elakoneh neng tebing penggir gunong ajiyah cek mrengessah mon lok tenganteh bisa lok slamet. Selain jiyah akaden arung jeram olahraga adayung paraoh karet se semmo mrenges. tapeh arung jeram riyah lebur polanah elakone ben bennyak oreng, kadheng settong paraoh karet jiyah osok sampe lemak oreng. Olahraga riyah kaden olahraga adayung paraoh se kodhu bisa nyeimbangagih paraoh gebey ngelebetin songai. Tentonah kabbhi olahraga riyah beresiko apapole olahraga ekstrim se mrenges mangkanah kodhu tengateh.


Manabi lambha' neka mon kulah terro menta aghin melle laptop ka ebhu sareng ramah rassannah acorak cek mlarattah sarah. Manabi ro terro lakaran kodhu usaha ghellun napah pole neka terro laptop se eka'dhimmah lok kobesah ngobenge jareah ban badhan pole lakar la cek larangah ruah. Kulah usaha ka man kamman se terro ngobengah laptop neka. Sampek kulah daddhi tokang sapoh, nolongen ngebey roteh, daddhi tokang ajhem se eka'dhimmah jareah lakaran benne tang neng sennengan. Mela dhari ka'dhinto hal se otama epon kulah lakone, melana badha pan saponapa oreng se terro pa aph lajuh e melle aghin sareng reng sepponnah neka acorak terro nangessah ruah.


Cara maelang sompekka pekkeran bhan oreng riya bhidhe. Salah settongnga mun maelanga sompek. Pertama coba' pekker edhi'na ba'na bede jhe' oreng se lebbih sompek. Mun bede ye dhulli pabannya' sokkorra ka se Kobasa. Kaduwe' bisa dari pasemma' ka se Kobasa. Apa ye maca Al Qur'an, dzikkiran otabe aberri' apa se ekaendi' ka oreng Alen. Selanjutta ye ta' pera' soal ibadah, tape bisa kiya lan jhalanan ka kennengan wisata enga' tase', ghunung otabe laenna. Mare ruwa bisa kiya bi'a ngakan se bannya' ben nyaman, pokok ye bede pessena. Bisa kiya mun amain ka bengkona kanca. Nambeh silaturahmi bisa kiya maelang sompek, dhaddhi acareta ka kancana. Tape ye mun bisa jhe' ghampang acareta masalahna abe'na ka oreng laen. Sakone' oreng bhai mun jhet bhutoh kennengan acareta. Bisa kiya maelang sompekka pekkeran ben nambeh kalakoan. Nyare pesse bisa maelang sompek, panengnga bisa epangalle pekkeran ka lako se positif.


Bannyak se parlo e pabecce'dhalam kabadhaan ruang bharung se badha salanjangah jhalan kaloar masok neng Suramadu ka'dhinto. Bharung paneka bannyak se ajhuel namong diddhik jaruah oreng se ghaduwan minat melleh neng bharung ka'dhinto. Padahal acem macem le ollennah khas Madhura molae dhari Bhangkalan sampe'le ollennah khas Sumenep. Namong hal jareya Lok pateh bannyak konsumen se melleh e ka'dhinto sebab kabannya'an oreng paneka mek ambu neng settong titik bein engghi ka'dhinto neng Pasarean Syekhona otaba neng Sinjay. Manorot kulah pamarentah nekah kodhu abantoh dhalam ngembangin kabadhaan UMKM neng setempat atrotamannah jareya neng jhalanan Suramadu ka'dhinto sopajha lebbhi sae pole kabadhaan nah.


Sapah se senneng ben andik hobi a massak? Senyatanah dhedhi chef ariyah tak terbetes moso a ghebey kakanan. Chef kodhu andik elmu ghebey a massak, tapeh kiyah kodnhu andi' elmo ghebey ngatur depor makle efektif ben efisien tapeh pagghun rapi ben bherse. Ariyah caranah mon ben terro dhediyeh Chef. Se pertama lebet jhelen sekolah ning sakolaan formal. Biasanah jurusan chef riyah jurusan tata boga. Se kaduwe' bisa langsung alakoh ning restoran. Biasanah oreng dhe' adhe'en alakoh ning restoran tak langsong dhedhih chef, tape begian se lain ghellun. Mon la pengalamn nik sakunik andik elmo a massak bhuruh bisa dhedhih chef. Selain skolah ning sakolaan formal, bisa kiyah ghun ngalan short corse. Short corse riyah engak ajher tapeh ghun sakejjeh. Engak ajher les se bektonah tak lanjheng.


Buambuh ajiyah jhukok tasek seng segghut bedeh neng pasar e Madhureh, khusussah se semmak bik tasek. Jhukok buambuh riyah mon segger degingah berna merah ngode, mon mareh e tuap deddhi pote, rassanah buambuh mon gik anyar riyah nyaman lemmak. Buambuh riyah bentuk'en mirip kaden torpedo ben andik colok se abek monyong. Ngakan jhukok buambuh riyah beccek gebey kesehadhen manossah, polanah teggih proteinnah ben omega 3. Ngakan jhukok buambuh riyah bisa abentoh nyeggeh dek korang dereh (anemia). Ngakan jhukok buambuh riyah eguring biasa bein le nyaman. Neng Medhureh, oreng ngakan jhukok buambuh riyah emassah kuah lok-celok. Amassak buambuh lok-celok keng butoh accem, beng pote ben aeng ekellah reng-bereng bik buambuh. Rassanah ngakan buambuh lok-celok riyah nyaman tor segger.


Robot vakum pembersih riyah bisa ajhelen dhibik ben tak parloh e toghuin polanah andik fitur timer kiyan. Benni ghun bisa nyapu, robot vakum pembersih riyah bisah kiyan mon e soro ngeppel. Robot vakum riyah ghun kareh e cash secara rutin, pas karenh setting misallah endek a ssapoan berempak abit ben are dhimaan bhein riyah kareh setting. Se andik ghun karen tojuk korser sambih alakonih kalakoan laen. Alat kebersihan otomatis engak riyah pajuh sarah ning bektoh covid. Ariyah polanah oreng se biasah e bhentoh ART pas tak angghuy ART pole apangrasah mon pekerjaan roma riyah berrek sarah apapole mon pas e lakonih dhibik ben tak e bhentoh moso anggota keluarga se laen.


HP samsung Galaxy Z Flip 3 makeluar 3 pelean bernah. Aruah bernah celleng, bernah gold otabeh emas ben bernah ungu.  Samsung seri iryah anghuy model kabel USB Type C ben andik kapasitas se rajeh sampek 8GB RAM. Ghebey memori internal, HP merek samsung se model riyah andik memori internal sampek 256 GB, ben anghuy chipset se paleng bhegus ariyah Snapdragon 855 Plus. Benyak oreng se la mareh melleh ben nyobak hp riyah ngocak mon hasel tangkapan kameranah riyah jernih ben bhegus. Dheri suaranah kiyah bhegus, HP riyah andik efek sound Dolby Atmos se engak ning bioskop. Nyaman mon e anghuy nonton film se e kalebur.


teppak jiah kami mutusaghi ghebey apiknik neng pantai re-sore. kami ngibeh beberempah ghuk-ghengghuk akadik roti bakar, sandwich, ben keripik kentang. Kami kiah ngibeh beberempah enoman soda ghebey ngobhetin rassah nemor neng pantai se panas. Kami depak neng pantai sekitar kol empak sore. Cuacanah cerah ben cokop panas. Kami mele kennengan se naong neng bebenah bhungkanah enyor ghebey tojuk sambih nikmatin kakanan se kami ghibeh. Marenah ngakan kami mutusaghi ghebey arenang neng tasek. Aeng tasek eng cek segghereh ben ngebey kami ngerassah segher pole marenah arenang selama beberempah menet. Marenah jiah kami mutusaghi ghebey amaen bal neng pantai. Kami amaen bal sambih nikmatin gentengah sunset neng dissah.


Hamburger sala sittong kakanan ceppet saji se la badha e Indonesia. Jiyah kakanan se cokop populer e Indonesia ben kakanan se tamasok kakanan kelas menenga. Kakanan riyah eghebey e pabrik rajeh. Biasana riyah e juel e mall rajeh. Hamburger biasanah e gunaagi kakanan e bhekto siang se praktis otabeklh kakanan e bektoh malem. Kakanan riyah argenah cokop mode. Kakanan riyah sejenis roteh se abentuk lingkaran se eparoh 2. Ben e tenganah eyesse'eh deging, yur-sayeren,  selada, tomat, bhebeng Bombay. Saosseh eghebey deri mayones, saos tomat, cengi, ben moster. Hamburger jheman satiyah e tambeih keju ghebey manyaman rassah e jhilena se melleh.


Are ahad samangken kaula sareng alek entarrah ka pasar ngobenge se anyamah pete. Kaula sareng keluarga tak toman ngarassaen se nyamannah pete ka' dhinto. lastarennah dheri a pede, lajuh meyos ka pasar saketar pokol 8 an, badha neng pasar cokop abid sakitar 30 menedhen nyareh kennengah oreng se ajhuel pete ka' hinto, lajuh akherrah pas nemmoh. La, melannah dhari neka kaula adhabu ka alek, anapah bhaunnah mak dha' neka, lok nyaman sakaleh, ban bhau sarah, pokok eng nyengnga' sarah. Lajuh e bungkos sareng plastik ban pagghun abhau pole. kaula la ampon filing jhubek pokok eng dha' kakanan ryah. San epemassak sareng alek se bisa amassak, kaula cokop lok senneng bein sareng rassah ban bhaunnah makeh massak eng alek neka nyaman. wes cokop oneng bein.


HP reya lakar kabhutowan wajib mongghu jhaman modern enga' setiya tape mon ghun eghabay ya-gauyaan parcoma. Parcomana ghella' polana pagghun marogi ka aba'en dhibi'. Oreng penter melle Hp nyare se spekgha otaba epatotaghi kalaban kabhutowanna tape oreng angga' melle Hp ghun polana noro'e som-osoman, oreng enga' reya biyasana oreng se ta' toman mekker lanjhang ban ghun ajhelling kabada'anna oreng se pessena bi-talebbi tape aba'en kadhang ta' tao jha' aba'en reya melle Hp larang polana oreng soghi bannya' andi' Hp ganteng ban ma'le ekoca' soghi noro' melle keya sanajjan otanga atompo'an ban ta' ghellem nyerra. Tape ya ta' rapa engko' ta' noro' andi' otang.


Selama bedeh neng Hotel Pullman, engkok kiah bisa nikmatin sarabhen se cek nyamannah e restoran hotel ben ngangghuy fasilitas fitness se lengkap. E malem areh, engkok kiah bisa nikmatin live music neng bar hotel se lebur. Selama ngenep dissah engkok ngerassah akadik neng roma dhibik marghenah pelayanan se gheteh ben fasfilitas se luar biasa. Lingkungannah se bhagus ben kondusif molaen deri labeng masok sampe entar dek kamar, bik pemandangan pusat kottah se rammeh ben padet bisa e katelak otamanah teppak malem areh. Engkok cek bhunganah bik pengalaman ngenep neng Hotel Pullman ben mesteh e laen bektoh ngeneppeh pole e dissah.


Voli sala settong olahraga se e laksana aghin ban badha neng sakolaan jareya melanah aneka daddhi sala settong ekskul se badha neng sekolaan ban dsampeyan sadhaja pastennah la ampon cokop ngennal aghin. Kabadhaan ekskul neka biasannah ghabay nak kanak se senneng norok ekskul ban olahraga voli. Kabannya'an olahraga neka e kasennenge nak kanak lakek. Namon, samangken nang sakolaan kulah jareya lakek binek padeh bein senneng ka volli. Mela dhari paneka, sophaja sampeyan kodhu oneng kabadha'an maen volli jareya sampeyan kodhu oneng teknhik ban caranna se eka'dhimmah e olleen dhari kagiadhan pembelajharana ka'dhinto ban dhari pelateh, saenggha bisa lebbhi ceppet ngarteh.


Doraemon ariyah film kartun se bennyak e sennengen ben nak-kanak sampek oreng tuah. Film riyah eangkak deri ceretah komik se judullah padeh Doraemon. Neng film riyah bedeh Doraemon, Nobita, Shizuka, Suneo ben Giant. Doraemon riyah robot koceng ajaib deri abad 22  se bisa mekeluar reng-bereng se aneh deri kantong ajaibbah. Film Doraemeon riyah asallah deri negereh Jepang. Film Doraemon riyah cek terkenallah dek nak-kanak Indonesia deri taon 1988 se etayangagih neng RCTI. Mon neng Jepang film riyah molaen bedeh e TV deri taon 1973. Bennyak episode ceretah deri film Doraemon riyah. Biasanah ceretanah keodik'an deri Nobita se males pas andik kancah Doraemon gebey nolong Nobita.


Bharang eektronik samangken la ampon bannyak jennissah, napah pole bharang se eka'dhimmah bedeh neng dhepor. Bisa e sebbut aghin akadhi mixer, blender, kompor openan, kulkas, panci ban laennah. Samangken ghi kompor bedeh jughan elektrik ban massak eng epon keng cokop dhari listrik bein. Namong hal jareya tantonah bedeh hal positif ban negatiffah bisaos lok padeh sareng kalakoan tanang ghi. Melanah kompor listrik neka matadhe' biaya ka listrik, naoah pole kalakoan se rajeh jareya lakaran ngennyot sarah ka listrik ban wattah paste rajeh saenggha lok padeh regghennah epon. E bandhingaghin sareng gas elpiji se mode ban bisa enagghuy makeh mate lampu.


Olahraga seteya la bannya' macemma. Molae dari se la mare ekaghabay lomba otaba se ghita'. Olahraga areya se bannya', ban se ekaghabay lomba ban se olahragana areya ta' eyangghuy neng olahraga essa. Bada olahraga senga' jiya lakar se kadhang bannya' oreng noro'. Mon kake tao olahraga ninja warior, arowa pagghun ebitong olahraga. Polana artena olahraga areya kan bada ghulina bhadhan se aghuna otaba mamfaat ka bhadhan dhibi' otaba ka pekkeran. Ninja warior arowa lomba se la bada tantanganna bang-sebang. Bada se kodhu lonca' neng jharing, bada se alonca' ka kaju se aghettong, bada se analar ka keddhung tegghi, bannya' macemma. Olahraga ajiya coba lakone bi' kake. Apa pole neng Madhura areya ghi' tada' olahraga senga' jiya. Pola monla bada pas ramme.


Manabi sampeyan terro ngarassaen nekmattah alam sejuk neka tape nuansannah jariya alam perairen. Coba' entar ka Sarangan, neng jhaba temor neka. Perna sarah manabi neng kassah, suhu udaranah cellep akadhi neng cangar. Teros udarannah neka sejuk ban adem geressannah. Bannyak reng oreng entar ka telaga sarangan neka naek praoh sambih nekmataghin aeng telaga sarangan ka' dhinto. Sadhajana bisa masok ban naek praoh ka'dhinto, namong lok sadhajana bisa masok. Amargha takok bahaya ka badhannah dhibi', acorak manabi nak kanak neka lok enneng nompa'. Amargha demi kaselamadhen dhalam nompa' fasilitas perusahan. Daddhi bileh se terri ngarassaen nompak praonnah Sarangan ban ngarassaen celleppah udarannah e kissah?.


E naghara majhu, oreng-orengnga jarang nompa` sapeda motor. Biasana reng oreng senneng ajhalan soko mun ka kantor otabe sakolaan, ye maseh bede kiya se angghuy kendaraan pribadi. Montor pribadi otabe bis sakolah otabe bis umum. Soalla bede aturan se alarang nak kanak sakolah nompak kendaraan pribadi. Salaenna ngorangi gal ogalan ajhalan raja ben pole ngorangi polusi udara ben macetta jhalanan. Bhidhe ben oreng e naghara berkembang mun kasakolaan ajhalan soko biasa  esangghuni oreng ta` endi` alias miskin. Aria pamekkeran se la ngakar e pekkeranna reng oreng,, termasuk e Indonesia. Bhdhe jhauh ben oreng luar, masih teknologina canggih, tape gi` ende` odi` sehat.


Honda lake’ aghuna mon entar ka Bromo. Honda lake’ otaba ekoca’ honda trel, areya bisa kowat mon ajhalan neng lan–jhalan se tegghi. Honda trel andi’ ghighi se bannya’en lema’ mon ta’ kalero. Ghighi ajiya aghuna mon ajhalanaghiya hondana. Mon bakto ka attas, ajiya kodhu bada neng ghighi settong. Ma’le bisa nang tennang otaba ma santa’. Tape mon maso’ ghighi tello langsong, honda lake’ apa’a bhai cora’ ta’ kera kowat. Mangkana mon entara ka kennengngan se andi’ lan–jhalan tegghi bisa ngangghuy honda jiya. Honda trel bisa keya dhing eyangghuy neng jhalan se bannya’ batona. Bisa so’–maso’. Bisa keya lebat ka cellot se ghi’ cekka’ ka bato. Polana honda trel rowa andi’ ebban se bada gi’–garigi’en. Dhaddhi kowan mon ghun lebat ka bato se tajhem.


Chef otabah tokang massak ka' dhinto salah settong profesi se tugasssah aghabay ressep, nantoaghin ban nakar takaren kakanan ban han bahan ghabay kakanan jughan nyajiaghin kakanan. Juru massak ka' dhinto biasannah kodhu ajhaga cita rassannah kakanan ariya male lok maghabay laghanan kecewa. Biaannah kalakoannah neka neng hotel, otabah neng cafe restoran ka'dhinto. Nanabi daddhi juruh massak paneka kodhu a sekolah gellun, pendidikan jurusan tata boga. Kuliannah saketar 2 taonan sampe 4 taon. Tantonnah bhajaran otaba gajinnah chef neka lok diddhi' ban dhan badhan, amargha chef ka' dhinto se daddhi tombhak otama dhari nyamannah kakanan perusahaan. napah pole daddhi chef se kalakoannah neng cafe internasional jung larangan pole bhejerennah.


Manabi bedeh oreng sereng olahraga  peredaran derenah riyah pas deddhi lancar se bisa ningkatagih oksigen, bennyak oksigen neng bhedhen riyah beccek  ngebey bakar lemak makle oreng lekkas koros se lempo ben ngebey oreng lok ngantok'an, polanah oreng se sereng ngantok ajiyah korang oksigen. Olahraga riyah lakar andik teggih manfaat meskeh kadeng pasteh lessoh mon olahraga riyah. koncinah mon terro rutin olahraga ariyah semangat se nomor settong, semangat makle bhedhen sajjen sehat. Ben bisa nyarehbkancah mon olahraga makle tak  nobukin  mon kedibik. Andik semangat se genteng teppak olahraga  pasteh lok gressah abit apapole mon bedeh kancanah deddhi bedeh berengah se olahraga.


Katolik aropaaghi, aghama Kresten keya se para' pada'a keng dalem ajharan aghamana lebbi towa ban bannya' orenga. Aghama Katolik epaddhak maso Yesus Kristus neng abad ka-27 Masehi. Ummat dari aghama reya esebbhut oreng Kresten Katolik. Kaparjcajaan dalem aghama Katolik reya Yesus Kristus aropaaghi ana' dari Allah ban laher dari Ebhuna Siti Maryam. Mela dari jiya, ummat Kresten kodhu iman da'  kalaheran ban kmateyan dari Yesus Kristus. Salaen jiya, ummat Kresten iman ka ketab socce iya areya Alkitab. Kaangghuy ngalakone ibada, ummat Kresten andi' kennengngan ibada se enyamae gereja Katolik. Ketab socce Katolik otaba Alkitab Katolik reya Alkitab se mowa' sakabbhinna 73 ketab kanonik, tamaso' ketab-ketab Deuterokanonika, se eyako bi' Gereja Katolik.


Bede wisata kuliner e daerah Jawa Tengah teppa`na e tengah saba`an, Purworejo. Sateya pas rammi-rammina e media sosial. Bannya` oreng pas akhir taon malah madhaddhiaghi kennengan jeriya ghebey wisatana. Macemma kakanan se ejhual ye ruwa kakanan tradisional. nyamana oreng nyebbhut Pasar Inis, se artena cellep ben eserrop angin sepoi-sepoi. Kennenganna e dhisa ben tengah saba`an. Mukka`na pera` dari jham 06.00- 11.00. Unikka pole edissa` kakanan majerre ngangghuy "dit pring" ye riya perreng kene` se la eorop pesse. Regghe kakananna de mode sampe` begh larang, te ruwa Rp 2.000,00 sampe` Rp 20.000,00. Mun langsung majer ngangghuy pesse ta` kera e layani, kodhu eorop ghellu.


Kacanah Aisyah mesteh mon ngetelak hasel dhendhenannah Aisyah neng game ngocak, "Boh cek rammenah. Ajiah kelambhih apah pasar malem?" Pas mesteh e jeweb bik Aisyah, "Kelambhih riah, entarrah dek Met Gala." "Abboh, iyeh, Met Gala le Met Gala. Tapeh jheling ellun jiah kelambhinah nabrak apah njek." "Yeh mon nabrak kare ngatoen polisi terus ghibeh dek ma sakek. Alias lok kabbhi oreng jiah sittong selera bik engkok, kadik hedeh riah, yeh ajiah lok papah. Ariah tang gaya." "Iyeh lakar. Tapeh mon engkok bhein se kancah semmak eng hedeh lok lebur, deemmah oreng se lok semmak bik hedeh." "Abboh, justru polanah hedeh le semmak bik engkok, preferensinah hedeh jiah le bias. Napak bedeh oreng se lok kenal engkok, mereka sajen bisa nilai riah secara objektif."


Sapa se ta` senneng ajhuko` odeng, kecuali jhet endi` alergi ka odeng. Odeng krispi ye masa`an odeng se paleng ghampang. Pertamana siapaghi odeng ben bherse`e bagiyan cetak ben buntokna. Bede se kole`na ta` ebuang bede se kole`na ebuang. Terserah sa nyamanna. Kaduwe` lomore ben jheruk nipis ma`le ta` amis. Katello`, siapaghi tobung se bede tepung terigu ben berri` tepung maizena sacokoppa (ma` le tambeh kriuk). Kaempa` berri` aeng pas pa begh kentel ben tambei buja, bubuk babang pote, ben penyedap. Kalema sambi odi`i kompor, teros campor odeng ben adhunan tepung. Kera-kera mun la apoi panas, ghuring lah. Mun la begh coklat, angkat pas dentek sampe` minnyakna tade` bhuru sabe` ka pereng. Siaplah e kakan.


E bektoh areh minggu neng gor lapangan bedeh ngadain acara pertandingan futsal deri tiap sekolah. Raka noro’ begiennah sekolah A sedangkan riko noro’ begien sekolah B, raka ben riko sataretanan kember tape bede sekolah, mereka saling suportif ben provesional bmon la bedeh e lapangan. Persiapan tim riko sebelum pertandingan la kuat kabhi ben mesteh olahragi pagi ben latian benareh. Tak jeu deri timmah raka, timmah raka padeh sebelum pertandingan benareh nah selalu latian dhedina padeh andi’ mental se saleng kuat antar satu sama lain. Oreng tuanah riko ben raka mesteh ngocak jek atokaranmon la edelem lapangan koduh provesional jek anggep mosso.


Sadhajana oreng lakar lok padeh manabi nangghepin kabadhaannah kaom ulama'. Bedeh se percajeh ban noro' aghin sareng pettanah ghurunah bedeh se lok percajeh sarah ban bedeh jughan se coma sebates percajeh ban tak percajeh jaruah. Ghuru jareya napah pole se ampon kyae toronan dhari alem ula' ka'dhinto lakar daddhi tokoh masyarakat se kodhu andhabin lakaran. Totor bhasa sareng kalakoan jareya kodhu e jhaga amargha aneka daddhi aghinnah kateladanan ka sadhajana ommat. Elmo se eparenge dhari kyae jareya kodhu e lakoneh tor e laksanaaghin kalabhan terro daddhi elmo se barokah lillahi ta'ala. Daddhi tretan toreh onenge kabadaannah kyae otaba guruh panjennegan maseng-maseng.


Kapal ajiah sala sittong cara paleng bhagus ghebey awisata ben nikmatin keindahan alam. Ngangghuy kapal ngebey hedeh bisa alengleng pulau-pulau se genteng, nikmatin panorama tasek, ben sampe ngedetengin kennengan-kennengan se lok bisa e jangkau bik kendaraan darat. Selaen jiah kapal kiah naberin kenyamanan ben keamanan se tegghi. Hedeh bisa nikmatin perjalanan secara nyaman ben tenang, lok pake kebeter dek kemacetan otabeh kecelakaan. Kapal kiah e lengkapin bik fasilitas-fasilitas se e bhutoaghi, akadik kamar tedung, jeddeng, ben ruang ghebey nyantai. Kapal kiah peleyan se paleng teppak mon terro ngehemat bektoh. Hedeh bisa alengleng pulau-pulau se raddhin e delem bektoh se lebbi cepet, lok pake metadek bennyak bektoh ghebey nempuh perjalanan darat.


Jhaman sateya e attas 2014 molae bede kendaraan umum tape sifatta lebbih ka per orengan. Nyamana gojek otabe grab. Ye ruwa kendaraan se modella e pesen lebat aplikasi online. Sateya la bannya` kendaraan nga`riya sampe` ka dhisa, tape ye gi` ta` depa` ka pelosok. Abe` dhibi` mun odi`na neng kotta raja ye kare mece` aplikasina pas mun terro nompa` ye dente` sakejjha`, degghi` mun la dateng nyaman kare nompa`. Modella ngoni`i penumpang dari kennengan ngoni`i penumpang ruwa. Teros sateya tambeh berkembang, se molana pera` sapeda motor bede macem montor kiya. pas etambeh ta` pera` manossa se bisa e aterraghi, tape bisa bharang kiya bisa e aterraghi kiya ka kennengan se dhaddhi tojhuanna.


Akadik se e sampeaghi seghilok eng, ghebey masok dek kawasen lintasan jogging pengunjung lok e pentah biaya masok. tapeh wisatawan ghik parloh nompak peraoh ghebey entar dek kawasan hutan mangrove. Neng areh lakoh Senen - Jumat, nyewa peraoh bedeh sistem paket artenah kodhu bedeh 12 oreng e delem sittong rombongan. Tariffeh 25 ebuh ghebey dewasa ben 15 ebuh ghebey nak-kanak. Selaen sistem jiah, pengunjung kiah bisa nyewa sittong kapal 300 ebuh per kapal. Mon tarif neng weekend adek sistem paket, polanah pengunjung bisa agabung bik wisatawan laennah delem sittong rombongan. Tariffeh padeh 25 ebuh ghebey dewasa ben 15 ebuh ghebey nak-kanak.


Suasana rammeh aula e lagghuh jiah, gerombolan mored se saling bhuk rebbhuk'en. Mereka ngelenglengen sittong papan rajeh, ajiah papan pengumuman se lebbi e kenal bik istilah mading otabeh majalah dinding. Mading jaih mading utama neng sekolaan SMA Garuda, sala sittong deri se abhuk rebbhuk jiah bedeh nak kanak lakek se nyamanah Gilang. Nak kanak jiah paleng semangat deri nak kanak se laen. Alasan deri bot rebot jiah marghenah poster rajeh se kadik eng ghik anyar abernah bhiruh. Papan jiah nampilaghi nilai'eh nak kanak. Neng begien penjas orkes, Gilang olle nilai paleng tegghi. Marghenah nak kanak jiah cek leburreh teppak ujien e soro aberkak lapangan 11x.


Kake ma’le ta’ ghun tao kerres, bada bharang otaba gham-ghaman se pada’a bi’ kerres. Nyamana Terapang. Gharapanna rowa bannya’ macemma okeran se bada neng ghir-pengghirra. Gham-ghaman tradisional rowa se mabidha dari kerres ya polana leggu’en satone’. Bidha bi’ kerres se abak bannya’ leggu’en. Sarong otaba kop-tokobbha pada bada okeranna keya. Keng kabannya’an Terapang reya ta’ ro-moro ekaghabay pangera’en rebbha otaba kajhuwan. Biyasana Terapang rowa ekaghabay bharang kep-sekep kaangghuy ajaga bhadhanna dhibi’ dari oreng se manyala. Tape bada keya oreng andi’ Terapang ghun eghabay pajhangan neng romana. Lakar ta’ epaghuna ghabay atokar. Lakar la ghun epajhang malolo. Keng malarat mon lakar Tarebung jiya tajhem ban bisa aghuna ghun maloka moso.


Tang kakak seneng nginum kopi mun ghu-laghu otabe mun tepak-eng alakoh. Selaen jiah biasanah tang kakak mun molenah alakoh ampo ghik dok-candoan bik kancanah neng berung kopi otabe caeng nak-kanank ngudeh setiah kafe. Sakeng derih senengah dek kopi sampe terro mukkaah berung kopi. Tang kakak ajher cem-macemmah kopi sebedeh neng Indonesia riah. Selaen jiah tang kakak ajher carananh agebey kopi. Oreng se lakoh aghebey kopi jiah e kocak barista. Setiah tang kakak la mukka berungah kopi jiah. Mun molenah alakoh tang kakak deddhi barista neng kafena jiah. Benyak kancanah se ngopi neng berungah tang kakak sampe malem se neng ejiah.


E Madureh kebenyak-an mun teppak len molod benyak oreng segada aghi acara molodan. Acara jiah kaanghuy a selametaghi kelaheranna kanjeng Nabi Muhammad SAW. Teppak molodan jiah cek benyak eng wek-buwek-en ben kakanan laennah engak lasor. Benyak-eng wek-buwek-en jiah kangghuy tandhe polanah teppak kanjeng nabi laher kabbhina bu-tombuwen odik ben a buwe. Biasanah bedeh buwe jeruk, apel, anggur, enyur, lanas sebedeh neng selametan jiah. Oreng sedeteng dek acara jiah biasanah deghik arebbuen sengalak-ah buwenah. Nak-kanak biasanah ngalak jeruk, bapel, salak, otabeh wek-buwek-en se okorannah kennik. Mun teppak ke seseppo biasanah ngalak buwe se okorannah rajeh engak lanas, enyur, semangka, ben melon.